title: Limitless

text: Brian Finchin elämä junnaa paikallaan, kunnes hän tutustuu lääkkeeseen nimeltään NZT-48, joka tehostaa käyttäjänsä aivotoimintaa. Aineen avulla Brian muuttuu huippuälykkääksi ja muistaa kaiken mitä on elämässään kokenut. Lisäksi hän pystyy tekemään sekunneissa uskomattomia laskelmia. Hän käyttää uusia kykyjään FBI-agentti Rebecca Harriksen (Jennifer Carpenter) auttamiseen. Brian tapaa myös mystisen senaattorin (Bradley Cooper), joka on käyttänyt lääkettä neljä vuotta. Kukaan muu ei ole pystynyt käyttämään ainetta yhtä pitkään ilman sivuvaikutuksia. Senaattori on kehittänyt lääkkeen, jolla hän estää sivuvaikutukset, ja lupaa antaa Brianille lisää pillereitä sekä vastalääkettä.


title: Jelena Podkaminskaja

text: Jelena Ilinitšna Podkaminskaja (, s. 10. huhtikuuta 1979 Moskova) on venäläinen näyttelijä. Hän on näytellyt muun muassa televisiosarjassa "Kuhnja" (2012–2015) ja siihen perustuvassa elokuvassa "Kuhnja v Pariže" (2014). Hän voitti "Tanssii tähtien kanssa" -ohjelman venäläisversion "Tantsy so zvjozdamin" vuonna 2013.


title: Jelena Podkaminskaja

text: Podkaminskaja valmistui Boris Štšukinin teatteri-instituutista vuonna 2001. Hän on kuulunut Moskovan akateemisen satiiriteatterin näyttelijäkaartiin vuodesta 2000.


title: Denny Hamlin

text: Denny Hamlin (18. marraskuuta 1980 Tampa, Florida) on yhdysvaltalainen autourheilija. Hamlin voitti Nascar-sarjan Daytona 500 -kilpailun vuonna 2016. Hamlin ylitti maalilinjan 0,010 sekuntia ennen Martin Truex Jr:ia.


title: Ivan Janković

text: Ivan Janković (s. 24. tammikuuta 1995 Zagreb, Kroatia) on kroatialainen jääkiekkoilija, joka pelaa Itävallan Erste Bank Eishockey Ligan kroatialaisjoukkue Medveščak Zagrebissa. Hän on pelipaikaltaan keskushyökkääjä, mutta osaa pelata myös laidassa.


title: Ivan Janković

text: Janković debytoi miesten peleissä 16-vuotiaana KHL Zagrebin joukkueessa Kroatian pääsarjassa kaudella 2011–2012. Kaudella 2013–2014 hän oli joukkueen paras pistemies ja maalintekijä tehoilla 19+17=36. Kauden 2014–2015 päätteeksi Janković valittiin Kroatian liigan arvokkaimmaksi pelaajaksi. Hän pelasi suurimman osan kaudestaan kuitenkin Medveščak Zagrebin A-nuorissa Itävallan Erste Bank Young Stars Leaguessa, jossa Janković oli joukkueen paras pistemies ja maalintekijä tehoilla 33+32=65.


title: Ivan Janković

text: Kaudeksi 2015–2016 Janković teki vuoden mittaisen sopimuksen Medveščak Zagrebin KHL-joukkueen kanssa. Hän teki KHL-debyyttinsä runkosarjan toiseksi viimeisellä kierroksella 16. helmikuuta 2016 vieraissa Lokomotiv Jaroslavlia vastaan. Janković sai ottelussa jääaikaa 3.39 minuuttia. Ottelu jäi hänelle kauden ainoaksi KHL:ssä. Janković voitti Medveščakin kakkosjoukkueessa kauden päätteeksi Kroatian-mestaruuden. Heinäkuussa 2016 hän teki seuran KHL-joukkueen kanssa vuoden mittaisen jatkosopimuksen. Kaudella 2016–2017 Janković pelasi liigassa kuusi runkosarjaottelua tehden yhden syöttöpisteen. Kroatian liigassa pelanneessa Medveščakin kakkosjoukkueessa hän onnistui tekemään alkusarjassa yhdessä pelaamassaan ottelussa peräti tehot 7+8=15, joilla Janković oli joukkueen paras maalintekijä ja jakoi koko Kroatian liigan pistepörssin voiton viisi ottelua enemmän pelanneen KHL Sisakin Mateo Lončarin sekä joukkuetoverinsa Domen Vedlinin kanssa.


title: Ivan Janković

text: Medveščak palasi kaudeksi 2017–2018 taloudellisista syistä neljän vuoden jälkeen takaisin Itävallan Erste Bank Eishockey Ligaan, jonne Janković teki joukkueen kanssa vuoden mittaisen jatkosopimuksen kesäkuussa 2017.


title: Ivan Janković

text: Janković edusti Kroatiaa IB-divisioonan MM-kilpailuissa vuosina 2014, 2015, 2016 ja 2017, joista ensimmäinen turnaus päättyi hopeaan. Jälkimmäisessä turnauksessa hän toimi vain 20-vuotiaana joukkueensa varakapteenina. Janković pelasi myös Pyeonchangin olympiakisojen 2018 karsinnoissa.


title: Ivan Janković

text: Janković pelasi myös alle 20-vuotiaiden IB-divisioonan MM-kilpailuissa vuonna 2013, jolloin hän jakoi Kroatian sisäisen tehotilaston voiton Jan Lendon kanssa lukemalla 0. Joukkue putosi IIA-divisioonaan vuoden 2014 turnaukseen, jossa Janković toimi Kroatian kapteenina. Vuoden 2015 turnaukseen joukkue putosi edelleen IIB-divisioonaan, josta Kroatia voitti kultaa. Janković jatkoi joukkueen kapteenina ja jakoi koko turnauksen piste- ja maalipörssin voiton joukkuetoverinsa Luka Jarčovin kanssa tehoilla 5+4=9. Hän voitti myös turnauksen tehotilaston lukemalla +9.


title: Ivan Janković

text: Janković pelasi myös alle 18-vuotiaiden IIA-divisioonan MM-kilpailuissa vuosina 2012 ja 2013, joista jälkimmäinen turnaus päättyi hopeaan. Hän toimi tuolloin Kroatian varakapteenina ja voitti joukkueen sisäisen piste- ja maalipörssin tehoilla 4+2=6.


title: Matija Miličić

text: Matija Miličić (s. 13. helmikuuta 1996 Zagreb, Kroatia) on kroatialainen jääkiekkoilija, joka pelasi kaudella 2016–2017 KHL-joukkue Medveščak Zagrebissa. Hän on pelipaikaltaan vasen laitahyökkääjä.


title: Matija Miličić

text: Miličić debytoi miesten peleissä 16-vuotiaana KHL Zagrebin joukkueessa Kroatian pääsarjassa kaudella 2012–2013. Hän vietti joukkueessa kolme kautta, joista suurin osa kului kuitenkin Medveščak Zagrebin juniorijoukkueissa Itävallassa. Kaudella 2013–2014 Miličić voitti koko Itävallan B-junioriliigan maalipörssin ja sijoittui pistepörssissä toiseksi HD mladi Jesenicen Matic Jekličin jälkeen tehoilla 32+30=62.


title: Matija Miličić

text: Kaudeksi 2015–2016 Miličić teki vuoden mittaisen sopimuksen Medveščak Zagrebin KHL-joukkueen kanssa. Hän teki KHL-debyyttinsä runkosarjan viimeisellä kierroksella 18. helmikuuta 2016 vieraissa HK Sotšia vastaan. Miličić sai ottelussa jääaikaa 3.17 minuuttia. Hän voitti Medveščakin kakkosjoukkueessa kauden päätteeksi Kroatian-mestaruuden. Heinäkuussa 2016 Miličić teki seuran KHL-joukkueen kanssa vuoden mittaisen jatkosopimuksen. Kaudella 2016–2017 hän pelasi liigassa kymmenen runkosarjaottelua tehden kaksi syöttöpistettä. Miličić pelasi suurimman osan kaudestaan Medveščakin A-nuorissa, joiden paras pistemies ja syöttäjä hän oli tehoilla 14+17=31.


title: Matija Miličić

text: Miličić edusti Kroatiaa IB-divisioonan MM-kilpailuissa vuosina 2015, 2016 ja 2017 sekä Pyeonchangin olympiakisojen 2018 karsinnoissa.


title: Matija Miličić

text: Miličić pelasi myös alle 20-vuotiaiden IB-divisioonan MM-kilpailuissa vuonna 2013. Kroatia putosi IIA-divisioonaan vuoden 2014 turnaukseen. Vuoden 2015 turnaukseen joukkue putosi edelleen IIB-divisioonaan, josta Kroatia voitti kultaa. Miličić pelasi myös alle 18-vuotiaiden IIA-divisioonan MM-kilpailuissa vuosina 2012, 2013 ja 2014, joista vuoden 2013 turnaus päättyi hopeaan ja vuoden 2014 turnaus pronssiin. Vuoden 2014 turnauksessa hän oli Kroatian paras maalintekijä ja jakoi joukkueen sisäisen pistepörssin voiton Renato Platužićin kanssa tehoilla 4+2=6.


title: Matija Miličić

text: Miličić osallistui Innsbruckin nuorten olympiakisoissa 2012 jääkiekon yksilötaitokilpailuihin. Kroatia ei kuitenkaan osallistunut varsinaiseen poikien turnaukseen.


title: Tie uuteen päivään

text: Tie uuteen päivään on suomalaisen Markku Aron kappale, jolla hän edusti Suomea vuoden 1971 Eurovision laulukilpailussa Koivistolaiset-taustaduon kanssa. Kappale valittiin Suomen edustajaksi 13. helmikuuta pidetyssä Suomen euroviisukarsinnassa. Kansainvälisessä Eurovision laulukilpailussa kappale sijoittui 8. sijalle 18 kilpailijan joukosta.


title: Tamelanderin juttu

text: Tamelanderin juttu oli Krimin sodan aikana vuonna 1855 tapahtunut poliittinen skandaali, jonka yhteydessä ylioppilas Oskar Tamelander paljastui Venäjän viranomaisten vakoojaksi ja erotettiin Helsingin yliopistosta.


title: Tamelanderin juttu

text: Tapahtumat saivat alkunsa, kun Tukholmassa asunut suomalainen runoilija Emil von Qvanten julkaisi salanimellä Peder Särkilax pamfletin "Fennomani och skandinavism", jossa hän Krimin sodan vuoksi vaati Suomen erottamista Venäjästä ja kannatti uuden suomalais-skandinaavisen liittovaltion perustamista. Viranomaiset halusivat selvittää kirjoittajan henkilöllisyyden, jolloin venäläismielinen Postihallituksen pääjohtaja Alexander von Wulffert värväsi tehtävään sukulaispoikansa Oskar Tamelanderin. Yliopiston suomenmielisissä piireissä liikkunut Tamelander matkusti Tukholmaan, jossa hän saikin von Qvantenin henkilöllisyyden selville. Tamelanderin uteliaisuus kuitenkin herätti von Qvantenin epäilykset. Hän lähetti tämän mukana Helsinkiin kirjeen, jossa von Qvanten postisensuuria harhauttaen vihjasi vastaanottajalle Tamelanderin olevan viranomaisten ilmiantaja.


title: Tamelanderin juttu

text: Lokakuussa 1855 Anders Gustaf Ramsay kutsui Tamelanderin Helsingissä järjestettyyn tapaamiseen, jossa oli paikalla myös useita muita opiskelijoita sekä yliopiston opettajia. Tamelanderilta onnistuttiin saamaan tunnustus, jonka jälkeen varakansleri Johan Reinhold Munck erotti hänet yliopistosta. Tamelanderin paljastuttua kävi ilmi, että hän oli myös tyrkyttänyt sensuurin kieltämää kirjallisuutta henkilöille, jotka haluttiin tehdä epäilyksenalaisiksi.


title: Corazón salvaje (vuoden 1993 televisiosarja)

text: Corazón salvaje on meksikolainen televisioyhtiö Televisa:n esittämä TV-sarja. Sen päärooleissa ovat Edith González, Eduardo Palomo ja Ana Colchero.


title: Madagaskarintöyhtöhaukka

text: Madagaskarintöyhtöhaukka ("Aviceda madagascariensis") on haukkojen heimoon kuuluva päiväpetolintu. Sen esiintymisaluetta on Madagascar.


title: Madagaskarintöyhtöhaukka

text: Sen elinpiiriä ovat subtrooppiset ja trooppiset kosteat alavat metsät ja vuoristometsät.


title: St. George (1622)

text: St. George oli Englannin kuninkaallisen laivaston vuonna 1622 vesillelaskettu 42-tykkinen "suuri laiva" (), joka vuonna 1627 luokiteltiin toisen luokan linjalaivaksi.


title: St. George (1622)

text: Alus tilattiin Deptfordin telakalta. Se laskettiin vesille vuonna 1622.


title: St. George (1622)

text: Vuonna 1660 aluksen tykkimäärä nostettiin 56 tykkiin. Aluksen mastot poistettiin vuonna 1687, ja se upotettiin sulkulaivana vuonna 1697.


title: Thăng Longin keisarillinen linnoitus

text: Thăng Longin keisarillinen linnoitus on Hanoissa, Pohjois-Vietnamissa sijaitseva linnoitus. Se valittiin Unescon maailmanperintöluetteloon 31. heinäkuuta 2010. Linnoitus on rakennettu Lý-dynastian aikana 1000-luvulla kiinalaisen linnoituksen tilalle. Sen nähdään edustavan aasialaista kulttuuria, joka vallitsi Punaisenjoen varrella, jossa vaikuttivat sekä kiinalainen että Champan kuningaskunnan kulttuuri. Suojellun alueen koko on noin 18 hehtaaria.


title: Salaliitto (albumi)

text: Salaliitto on suomalaisen indie rock -yhtye Salaliiton esikoisalbumi. Se julkaistiin joulukuussa 2015.


title: Yining

text: Yining (, , , muut nimen ulkoasut: Gulja, Ghulja, Qulja, Mannerheimin Aasian matkapäiväkirjan suomennoksessa Kuldzha venäjän mukaan) on piirikuntatason kaupunki Sinkiangin uiguurien autonomisella alueella Kiinassa. Se on Ilin kazakkien autonomisen prefektuurin päähallintopaikka. Kaupungin pinta-ala on 629 nellökilometriä ja väkiluku 515 082 (2010). Kaupungin keskusta sijaitsee linnuntietä noin 490 kilometriä autonomisen alueen pääkaupunki Ürümqistä länteen.


title: George Trevelyan

text: Sir George Otto Trevelyan (1838–1928) oli brittiläinen historioitsija ja poliitikko. Trevelyan oli alahuoneen jäsen vuosina 1865–1886 ja 1887–1897 sekä ministerinä Gladstonen hallituksissa, muun muassa Irlannin asioiden ministerinä vuosina 1882–1884 sekä Skotlannin asioiden ministerinä vuosina 1886 ja 1892–1895. Hän kuului liberaalipuolueeseen. Trevelyanin eno Thomas Macaulay ja poika George Macaulay Trevelyan olivat myös historioitsijoita.


title: Ski Slope No. 3

text: Ski Slope No. 3 on laskettelurinne Naeba Ski Resortissa Yuzawassa Niigatan prefektuurissa Japanissa.


title: Ski Slope No. 3

text: Ski Slope No. 3 -rintellä järjestettiin ensimmäistä kertaa maailmancupin kilpailut vuonna 2016, miesten suurpujottelun maailmancupin kilpailussa rinne toimi alaosana Men’s Riesen Slalom Trail -rinteelle.


title: Shihezi

text: Shihezi (, ) on piirikuntatason kaupunki Sinkiangin uiguurien autonomisella alueella Kiinassa. Kaupungin pinta-ala on 460 nellökilometriä ja väkiluku 380 130 (2010). Kaupungin keskusta sijaitsee linnuntietä noin 135 kilometriä autonomisen alueen pääkaupunki Ürümqistä luoteeseen. Se on Xinjiangin tuotanto- ja rakennuskomennuskunnan perustama ja hallinnoima kaupunki.


title: George Macaulay Trevelyan

text: George Macaulay Trevelyan (1876–1962) oli brittiläinen historiantutkija. Hän oli professori Cambridgessa 1927–1940 ja Trinity Collegen johtaja 1940–1951. Hän oli yksi aikakautensa huomattavimpia historiantutkijoita. Myös hänen isänsä George Trevelyan oli historiantutkija, mutta vaikutti poliitikkonakin, esimerkiksi kahteen otteeseen ministerinä.


title: Tràng An

text: Tràng An on Koillis-Vietnamissa sijaitseva kansallismaisema. Tràng An sijaitsee lähellä Punaisenjoen laskupaikkaa lähellä Tonkininlahtea. Unesco valitsi sen maailmanperintöluetteloon vuonna 2014. Valintaa perusteltiin, sillä että Tràng Anissa on alueelle tyypillisiä laaksoja, joita ympäröivät lähes pystysuorat jyrkänteet. Alueelta on löytynyt arkeologisia löytöjä, jotka osoittavat ihmisten asuttaneen aluetta yli 30 tuhannen vuoden ajan. Tràng Anin aluuella on myös pagodeja, riisiviljelmiä, pieniä kyliä ja temppeleitä. Alueen koko on hieman yli kuusituhatta hehtaaria.


title: Armand Trousseau

text: Armand Trousseau (1801–1867) oli ranskalainen lääkäri, opettaja ja kliinikko. Trousseau oli Pariisin yliopiston terapian ja lääkeaineopin professori vuosina 1839–1850 ja vuodesta 1850 sisätautiopin professori. Hän otti mm. trakeostomian ensimmäisenä käyttöön ja kuvasi kurkkumädän.


title: Mike McKenna

text:
Mike McKenna (s. 11. huhtikuuta 1983 Saint Louis, Missouri, Yhdysvallat) on yhdysvaltalainen jääkiekkoilija, joka pelaa maalivahtina NHL-seura Ottawa Senatorsin organisaatiossa. Nashville Predators varasi McKennan kuudennella kierroksella .
McKenna on pelannut 22 NHL-ottelua Tampa Bay Lightningin, New Jersey Devilsin, Columbus Blue Jacketsin ja Arizona Coyotesin joukkueissa vuosina 2008–2015.


title: Ludovic Trarieux

text: Ludovic Trarieux (1840–1904) oli ranskalainen poliitikko (maltillinen tasavaltalainen). Trarieux toimi asianajajana Bordeauxissa. Vuosina 1879–1881 hän kuului edustajainkamariin ja vuodesta 1888 senaattiin ja tammikuusta lokakuuhun vuonna 1895 oli oikeusministeri. Trarieux vastusti Boulangeria ja vaati Dreyfusin jutun tarkistamista. Vuonna 1899 hän toimi Pietariin Eurooppalaisen adressin vieneen lähetystön puheenjohtajana.


Jääkiekon maailmanmestaruuskilpailujen televisiointi Suomessa alkoi vuoden 1961 maailmanmestaruuskilpailuista, kun Yleisradio televisioi tapahtuman.


title: Jääkiekon maailmanmestaruuskilpailujen televisiointi Suomessa

text: Yleisradio esitti kisoja putkeen vuosina 1961-1991 asti, jonka jälkeen PTV näytti kisat vuosina 1992-1994. Vuoden 1995 MM-kilpailut näytti puolestaan jälleen Yle (Yleisradio). Suomi voitti ensimmäisen maailmanmestaruudensa juuri kyseisissä kisoissa ja Ylen selostaja Antero Mertaranta nousi suureen kansansuosioon. Tämän jälkeen Mertaranta on selostanut jokaisen Suomen MM-pelin. Yle näytti yhtä putkeen kaikki MM-kisat vuosina 1995-2011. Vuoden 2011 MM-kilpailuissa Suomi voitti toisen MM-kultansa, joten Yle aloitti ja lopetti toisen taipaleensa MM-kultaan (vuodet 1995-2011). Vuoden 2011 jälkeen kisat siirtyivät MTV Oy:n kanaville.


text: Vuonna 2010 Suomen Jääkiekkoliitto ilmoitti tehneensä sopimuksen MTV:n kanssa MM-kisojen näyttämisestä vuosina 2012–2017. Vuonna 2017 julkistettiin sopimuksen jatkuvan vuoteen 2023 asti. MTV ilmoitti sijoittavansa kilpailut maksulliseen ohjelmistoonsa ja tämä ilmoitus sai kansalta suuren vihamielisen vastaanoton. Vihaa lietsoi lisäksi kansan suuresti arvostaman selostajalegenda Antero Mertarannan ilmoitus jossa hän totesi ettei hän suostu siirtymään kisojen perässä Yleltä MTV:lle, vaikka olikin jo sillon freelancer. Lopulta Mertaranta teki kuitenkin MTV:n kanssa sopimuksen kisojen selostamisesta. MTV:n johtaja Pekka Karhuvaara vakuutti, että kaikki Suomen pelit, molemmat välierät, pronssiottelu ja loppuottelu nähdään suorana vapailta MTV3- ja AVA -kanavilta. Kaikki kisojen 64 ottelua nähtäisiin MTV:n hallinoimilla Canal+-kanavilla. MTV perusti myös maksullisen ympärivuorokautisen (24/7) jääkiekkokanavan kisojen ajaksi. Antero Mertaranta selosti vapailla kanavilla yleisön pettymykseksi ainoastaan neljä ottelua. Maksukanavilla hän puolestaan selosti kaikki Suomen ottelut. Vuoden 2013 kisat televisiotiin samalla periaatteella: Kaikki Suomen ottelut, välierät, pronssiottelu ja finaali näytettiin vapaalla MTV3-kanavalla. Kaikki kisojen ottelut nähtiin MTV:n uudessa "MTV3 Total" -kanavapaketissa (myöh. "MTV Total", nyk. "C More Total"). Mertaranta selosti kussakin kisoissa ilmaiseksi ainoastaan kolme ottelua. Myös kaikki tulevat kisat on näytetty ja tullaan näyttämään samalla tavalla. MTV:n sopimus kestää vuoden 2023 MM-kisoihin asti.


title: Ludwig Traube

text: Ludwig Traube (1818–1876) oli saksalainen lääkäri. Traube ansioitui kokeellisessa patologiassa ja fysikaalisten tutkimusmenetelmien yleistämisessä. Hän oli Berliinissä sisätautiopin ylimääräisenä professorina 1857–1872 ja professorina 1872 lähtien. Traube oli yksi aikansa Saksan tunnetuimmista kliinikoista. Hän tutki varsinkin keuhkoja, sydäntä ja munuaisia. Hänen teoksistaan on käänteentekevä ainakin "Die Ursachen und die Beschaffenheit derjenigen Veränderungen, welche das Lungenparenchym nach Durchschneidung der Nn. vagi erleidet" (1946) Trauben poika oli filologi ja paleografi Ludwig Traube.


title: Indonesian Superliiga

text: Liga 1, tai sponsorointisyista Gojek Traveloka Liga 1, on Indonesian jalkapallon korkein sarjataso. Aiemmin sarja tunnettiin nimellä Indonesian Superliiga. Liiga perustettiin vuonna 2008, jolloin se korvasi Liga Indonesian. Sarjan voittaja selviytyy AFC:n Mestarien Liigan karsintoihin ja kolme viimeistä putoavat sarjatasoa alemmas. Menestyinein seura on Persipura Jayapura, joka on voittanut sarjan neljä kertaa.


title: Indonesian Superliiga

text: Sarjassa pelaa 18 joukkuetta, joista suurin osa Jaavalta.


title: Indonesian Superliiga

text: Kaudesta 2008-2009 lähtien pelatun sarjan mestaruuksia on voittanut eniten Persipura Jayapura. Vuoden 2015 sarja keskeytettiin johtuen Indonesian jalkapalloliiton ja Indonesian hallinnon välisestä riidasta.


title: Branko Bedekovič

text: Branko Bedekovič (14. maaliskuuta 1973 Celje, Slovenian ST, Jugoslavia) on slovenialainen käsipalloilija.


title: Branko Bedekovič

text: Bedekovič on edustanut Slovenian käsipallomaajoukkuetta yhteensä 74:ssä ottelussa, joissa hän on tehnyt 112 maalia. Näihin otteluihin lukeutuvat myös vuoden 2000 kesäolympialaiset. Niissä Bedekovič pelasi seitsemän kaksi ottelua tehden neljä maalia. Alkulohkon ottelussa Australiaa vastaan hän teki kolme maalia.


title: Branko Bedekovič

text: Hän oli osa Slovenian maajoukkuetta, joka voitti vuoden 2004 EM-kisoista hopeaa.


title: Kerttulin lukio

text: Kerttulin lukio on Turun I kaupunginosassa sijaitseva lukio, joka koostuu yleislukiosta, urheilulukiosta ja ICT-lukiosta. Se syntyi vuonna 2012, kun Aurajoen lukio ja Kupittaan lukio yhdistettiin.


title: Kerttulin lukio

text: Kerttulin lukio toimii vanhassa Kerttulin koulun rakennuksessa, joka valmistui vuonna 1912. Koulua on käynyt muun muassa presidentti Mauno Koivisto. Koulu on peruskorjattu ja remontoitu nykyaikaiseksi lukioksi Museoviraston ohjeiden mukaisesti vanhaa kunnioittaen. Kerttulin lukiolla on tieto- ja viestintätekniikan opetustiloja myös ICT-talolla (Kupittaan rautatieaseman vieressä, Joukahaisenkatu 3-5).


title: Kerttulin lukio

text: Kerttulin lukioon otetaan vuosittain yhteensä 175 uutta opiskelijaa: 30 ICT-linjalle, 75 urheilulukioon ja 70 yleislukioon.


title: Kerttulin lukio

text: Lukion yleislinjalla voi suorittaa normaalit lukio-opinnot, joihin kuuluvat kaikki pakolliset ja syventävät kurssit koulukohtaisilla soveltavilla opinnoilla täydennettynä. Lisäksi yleislukiolaiset voivat mahdollisuuksien mukaan valita ICT-linjan kursseja.


title: Kerttulin lukio

text: Opetusministeriön myöntämän erityistehtävän mukaisesti Kerttulin urheilulukio tarjoaa lajeissaan huipulle pyrkiville nuorille mahdollisuuden täysipainoisen, joustavasti järjestetyn lukio-opiskelun ja urheiluvalmennuksen yhdistämiseen. Kerttulin urheilulukio on Varsinais-Suomen ainoa ja Suomen toiseksi suurin urheilulukio; se on myös Turun Seudun Urheiluakatemiaa koordinoiva oppilaitos. Suomen Olympiakomitean huippu-urheiluakatemiastatuksen Turun Seudun Urheiluakatemia sai 2008.


title: Kerttulin lukio

text: Urheilulinjan opiskelija voi jättää enintään kahdeksan valtakunnallisesti pakollista kurssia pois opinto-ohjelmastaan. Urheiluvalmennuksen kursseja voi suorittaa 12–20. Jokaiselle opiskelijalle tehdään henkilökohtainen opiskelusuunnitelma, joka tarkistetaan säännöllisesti.


title: Kerttulin lukio

text: Opetusministeriön myöntämän erityistehtävän mukaisesti Kerttulin ICT-lukio tarjoaa opiskelijalle mahdollisuuden hankkia sellaista informaatioteknologian ja digitaalisen viestinnän osaamista, josta on hyötyä niin opiskelussa kuin myöhemmin työelämässä. Kerttulin ICT-lukio on Suomen ainoa IT-alan erityislukio. ICT-lukio tekee läheistä yhteistyötä Kupittaan kampuksella olevien korkeakoulujen kanssa. ICT-lukiolaisilla on mahdollisuus osallistua jo lukioaikana joillekin yliopiston kursseille, ja hyvin menestyttyään he voivat saada suoran opiskelupaikan Turun yliopiston informaatioteknologian laitokselta. Kerttulin lukiossa toimii Cisco Networking Academy. ICT-linjan opiskelija voi jättää enintään kahdeksan valtakunnallisesti pakollista kurssia pois opinto-ohjelmastaan.


title: Vain elämää – kausi 4, päivä

text: Vain elämää – kausi 4, päivä on "Vain elämää" -televisiosarjan neljännen tuotantokauden ensimmäinen kokoelmalevy, joka julkaistiin 30. lokakuuta 2015.


title: Philippe Moureaux

text:
Philippe Moureaux ['muro:] (12. huhtikuuta 1939 Etterbeek – 15. joulukuuta 2018 Bryssel) oli belgialainen poliitikko. Hän on kansanedustaja ja on toiminut Brysselin alueen kunnan, Molenbeek-Saint-Jeanin pormestarina (1992–2012). Hän on taloushistorian professori Brysselin vapaassa yliopistossa. Hänellä on valtioneuvoksen arvonimi ja hän on Leopoldin sekä Leopold II:n ritarikuntien jäsen.
Ensimmäisenä hallitustehtävänään hän toimi sisäministerinä ja vastasi perustuslain uudistamisesta Wilfried Martensin hallituksessa (Martens III) vuonna 1980. Toimiessaan oikeusministerinä Moureaux esitteli rasismin ja muukalaisvihan vastaisen lain 30. heinäkuuta 1981. Hän on toiminut muun muassa varapääministerinä.
Hän erosi sosiaaliministerin tehtävästä 4.5.1993 siirtyäkseen Molenbeekin pormestariksi vuoden 1992 kunnallisvaalivoiton seurauksena. Molenbeekin kaupunginvaltuutetuksi hän oli tullut jo vuonna 1983. 1992 kunnallisvaaleista lähtien keskeinen osa Moureaux’n vaalikampanjaa oli etnisten vähemmistöjen osallistuminen hänen kampanjoihinsa. Vuonna 2004 Moureaux sai kansanedustajana aikaan lain, jolla ulkomaalaisille myönnettiin oikeus äänestää kunnallisvaaleissa.


title: Philippe Moureaux

text:
Moureaux’n pyrkimykset elvyttää Molenbeekin talous epäonnistui. Esimerkkinä tästä oli amerikkalaisen mainostoimisto BBDO:n toiminnan lopettaminen kaupungissa kesäkuussa 2011. Moureaux’lle osoitetussa avoimessa kirjeessä yhtiön kymmenen työntekijää mainitsi pääsyyksi lopettamiselle paikallisten asukkaiden tekemät yli 150 hyökkäystä. Seurauksena kaupunginjohtaja Moureaux’n hallinto kyseenalaistettiin.
Moureaux on saanut osakseen voimakasta kritiikkiä pormestariudestaan, koska Pariisin vuoden 2015 ja Brysselin vuoden 2016 iskujen terroristeilla oli merkittäviä kytköksiä Molenbeekiin.


title: Philippe Moureaux

text:
Philippe Moureaux’n isä Charles Moureaux oli liberaalipuolueen ministeri. Philippen äiti oli rakennusalan yrittäjäsukuun kuulunut Madeleine Blaton.
Moureaux on kolmatta kertaa naimisissa. Ensimmäisestä avioliitostaan hänellä on kaksi lasta. Toisesta avioliitostaan ministerinä ja parlamentin puhemiehenä toimineen Françoise Dupuis’n kanssa hänellä on myös kaksi yhteistä lasta, joista toinen on belgialainen kansanedustaja. Hän erosi Dupuis’stä vuoden 2010 alussa avioituen samana vuonna 35 vuotta itseään nuoremman marokkolaisen muslimin, Latifa Benaichan kanssa. Islamia myötäilevän Marokon lain mukaan musliminainen ei saa avioitua ei-muslimin kanssa.


title: Bukidnon

text: Bukidnon on Filippiinien Pohjois-Mindanaon alueella sijaitseva provinssi. Sen pääkaupunki on Malaybay. Provinssin naapureita ovat etelästä myötäpäivään Misamis Oriental, Agusan del Sur, Davao del Norte, Cotabato, Lanao del Sur ja Lanao del Norte. Sen väkiluku vuoden 2010 väestönlaskennassa oli 1 299 192.


title: Cagayan

text: Cagayan on Filippiinien Cagayan Valleyn alueella sijaitseva provinssi. Sen pääkaupunki on Tuguegarao. Provinssin naapureita ovat lännessä Ilocos Norte ja Apayao ja etelässä Kalinga ja Isabela. Sen väkiluku vuoden 2010 väestönlaskennassa oli 1 124 773.


title: Jacobsen-epoksidointi

text: Jacobsen-epoksidointi tai Jacobsen-Katsuki-epoksidointi on kemiallinen reaktio, jossa natriumhypokloriitti hapettaa alkeenin epoksidiksi ja katalyytteinä käytetään metallien salenkomplekseja. Reaktion etuja ovat laaja substraattikirjo ja erittäin hyvä enantioselektiivisyys. Reaktion raportoivat toisistaan riippumatta Eric Jacobsen ja Tsutomu Katsuki vuonna 1990.


title: Jacobsen-epoksidointi

text: Jacobsen-eliminoinnilla reagoivat hyvin useat alkeenit ja myös funktionalisoimattomat alkeenit reagoivat enantioselektiivisesti, mutta parhaiten reagoivat karbonyyliryhmään konjugoituneet alkeenit. Tämä on yksi tärkeimmistä Jacobsen-epoksidoinnin eduista verrattuna Sharpless-epoksidointiin. Katalyyttinä reaktiossa käytetään tyypillisesti joko mangaanin, kromin, titaanin ja ruteenin salenkomplekseja. Katalyyteissä metallit ovat hapetusluvulla +III ja +V.


title: Jacobsen-epoksidointi

text: Jacobsen-epoksidoinnin reaktiomekanismi ei ole täysin selvillä ja sille on esitetty useita mekanismeja, joita kumpaakaan kokeelliset tutkimukset eivät täysin tue, mutta joista kuitenkin on vahvoja todisteita. Nämä reaktiovaihtoehdot ovat radikaalimekanismilla tapahtuva reaktio ja reaktio, jossa välivaiheena on syklinen metallaoksetaani. Molemmissa mekanismeissa metalli-ioni pelkistyy hapetusluvulta +V hapetusluvulle +III.


title: Camarines Norte

text: Camarines Norte on Filippiinien Bicolin alueella sijaitseva provinssi. Sen pääkaupunki on Daet. Provinssin naapureita etelässä ovat Quezon sekä Camarines Sur, ja muilla sivuilla se rajoittuu Tyyneenmereen. Sen väkiluku vuoden 2010 väestönlaskennassa oli 542 915.


title: Camarines Sur

text: Camarines Sur on Filippiinien Bicolin alueella sijaitseva provinssi. Sen pääkaupunki on Pili. Provinssin naapureita pohjoisessa ovat Quezon ja Camarines Norte ja etelässä Albay. Sen väkiluku vuoden 2010 väestönlaskennassa oli 1 822 371.


title: Camiguin

text: Camiguin on Filippiinien Pohjois-Mindanaon alueella sijaitseva provinssi. Sen pääkaupunki on Mambajao. Se koostuu Camiguinin saaresta sekä sitä ympäröivistä pienistä saarista. Sen väkiluku vuoden 2010 väestönlaskennassa oli 83 807.


title: Capiz

text: Capiz on Filippiinien Länsi-Visayasin alueella sijaitseva provinssi. Sen pääkaupunki on Roxas. Provinssin naapureita ovat lännessä Aklan ja Antique ja etelässä Iloilo. Sen väkiluku vuoden 2010 väestönlaskennassa oli 719 685.


title: Persipura Jayapura

text: Persatuan Sepak Bola Indonesia Jayapura usein lyhyemmin Persipura Jayapura on jalkapalloseura Jayapuran kaupungista Länsi-Papualta. Se pelaa Indonesian korkeimmalla sarjatasolla Superliigassa. Se on liigan historian menestynein seura kolmella mestaruudellaan. Mestaruudet se on voittanut 2009, 2011 ja 2013. Muina pelatuilla kausilla se on ollut toisena.


title: Catanduanes

text: Catanduanes on Filippiinien Bicolin alueella sijaitseva provinssi. Sen pääkaupunki on Virac. Se koostuu Catanduanesin ja Panayn saarista, Palumbanesin saariryhmästä sekä niitä ympäröivistä pienistä saarista. Sen väkiluku vuoden 2010 väestönlaskennassa oli 246 300.


title: Cebun provinssi

text: Cebu on Filippiinien Keski-Visayasin alueella sijaitseva provinssi. Sen pääkaupunki on Cebu. Se muodostuu Cebun saaresta ja sitä ympäröivistä 167 pienemmästä saaresta. Sen väkiluku vuoden 2010 väestönlaskennassa oli 2 619 362.


title: Compostela Valley

text: Compostela Valley on Filippiinien Davaon alueella sijaitseva provinssi. Sen pääkaupunki on Nabunturan. Provinssin naapureita ovat pohjoisessa Agusan del Sur, idässä Davao Oriental ja lännessä Davao del Norte. Sen väkiluku vuoden 2010 väestönlaskennassa oli 687 195.


title: Cotabato

text: Cotabato on Filippiinien SOCCSKSARGENin alueella sijaitseva provinssi. Sen pääkaupunki on Kidapawan. Provinssin naapureita ovat pohjoisessa Lanao del Sur ja Bukidnon, idässä Davao City ja Davao del Norte, lännessä Maguindanao ja kaakossa Sultan Kudarat ja Davao del Sur. Sen väkiluku vuoden 2010 väestönlaskennassa oli 1 226 508.


title: Davao del Norte

text: Davao del Norte on Filippiinien Davaon alueella sijaitseva provinssi. Sen pääkaupunki on Tagum. Provinssin naapureita ovat pohjoisessa Agusan del Sur, idässä Compostela Valley, etelässä Davao City ja lännessä Bukidnon. Sen väkiluku vuoden 2010 väestönlaskennassa oli 945 764.


title: Persib Bandung

text: Persatuan Sepak Bola Indonesia Bandung eli usein lyhyemmin Persib Bandung on jalkapalloseura Bandungin kaupungista Länsi-Jaavalta. Seura pelaa maan korkeimmalla sarjatasolla Indonesian Liigassa. Se voitti liigan vuonna 2014. Alkuvuodesta 2016 seuran päävalmentajana aloitti Dejan Antonić.


title: Davao del Sur

text: Davao del Sur on Filippiinien Davaon alueella sijaitseva provinssi. Sen pääkaupunki on Digos. Provinssin naapureita ovat pohjoisessa Davao City, etelässä Davao Occidental ja lännessä Cotabato, Sultan Kudarat, South Cotabato ja Sarangani. Sen väkiluku vuoden 2010 väestönlaskennassa oli 868 690.


title: Davao Occidental

text: Davao Occidental on Filippiinien Davaon alueella sijaitseva provinssi. Sen pääkaupunki on Malita. Provinssin naapureita ovat pohjoisessa Davao del Sur ja lännessä Sarangani. Se irrotettiin omaksi provinssikseen Davao del Surista vuonna 2013. Provinssin asukasluku oli 316 342 vuonna 2015.


title: Davao Oriental

text: Davao Oriental on Filippiinien Davaon alueella sijaitseva provinssi. Sen pääkaupunki on Mati. Provinssin naapureita ovat pohjoisessa Agusan del Sur ja Surigao del Sur ja lännessä Compostela Valley. Sen väkiluku vuoden 2010 väestönlaskennassa oli 517 618.


title: Caruso (laulu)

text: Caruso on italialaisen säveltäjä Lucio Dallan säveltämä ja sanoittama musiikkikappale vuodelta 1986. Kappale on kunnianosoitus oopperalaulaja Enrico Carusolle (1873–1921). Federazione Industria Musicale Italiana on myöntänyt kappaleelle platinaa.


title: Caruso (laulu)

text: Kappale on noussut sittemmin maailmalla suosituksi. Sen on levyttänyt muun muassa Placido Domingo, Luciano Pavarotti, Andrea Bocelli, Julio Iglesias, Maria Farantouri, Lara Fabian ja Paul Potts.


title: Nina Bednarik

text: Nina Bednarik (12. maaliskuuta 1982 Škofja Loka, Slovenian ST, Jugoslavia) on slovenialainen kumparelaskija. Bednarik on kaksinkertainen kumparelaskun Slovenian mestari.


title: Nina Bednarik

text: Bednarik kiersi vuodet 2005–2010 freestylehiihdon maailmancupia, parhaimpana sijoituksena kumparelaskucupin 28. sija avauskaudeltaan. Paras yksittäinen kilpailu on 17. sija helmikuulta 2012 Tšekin Špindlerův Mlýnistä. Bednarikin viimeisin maailmancupin osakilpailu on tammikuulta 2014 Yhdysvaltain Lake Placidista.


title: Nina Bednarik

text: Freestylehiihdon Euroopan cupissa Bednarik on kilpaillut neljänä eri kautana. Paras sijoitus kumparelaskucupissa on 12. sija avauskaudeltaan 2001–2002. Euroopan cupissa Bednarik on ollut kerran palkikorokkeella, kun hän oli tammikuussa 2004 kolmas Tšekissä.


title: Nina Bednarik

text: Maailmanmestaruuskilpailuihin Bednarik on osallistunut viidesti. Paras sijoitus on vuoden 2005 Rukan parikumparelaskun yhdeksäs sija. Kumparelaskussa paras sijoitus on vuoden 2007 Madonna di Campiglio 20. sija.


title: Nina Bednarik

text: Olympialaisissa Bednarik on kilpaillut kahdesti. Hän oli 24. kumparelaskussa Torinossa 2006 ja 26. samassa lajissa Vancouverissa 2010.


title: Leppäslampi (Ikaalinen)

text: Leppäslampi on Pirkanmaalla Ikaalisissa Varessalmessa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Leppäslampi on osa Poltinjoen-Leppäsjärven aluetta.


title: Leppäslampi (Ikaalinen)

text: Lammen pituus on 500 metriä, leveys 200 metriä ja sen pinta-ala on 6,8 hehtaaria. Se sijaitsee Leppäsjärven rannasta 70 metrin etäisyydellä järvien välisen harjun toisella puolella. Järvien vedenpinnan korkeusero on 30 senttimetriä, vaikka laskuoja on vain 70 metriä pitkä. Lampeen laskee yksi lyhyt pelto-oja ja ojitetulta suolta laskeva metsäoja. Itäranta on harjun rinnettä ja länsiranta peltomaata. Rantaviivaa myöten, joka on 1,1 kilometriä pitkä, lampea kiertää kapea avosuon vyöhyke. Lampi on autio, mutta harjun päällä kulkee yhdystie 13275.


title: Leppäslampi (Ikaalinen)

text: Järven vedenlaatua on tutkittu ainakin kerran tammikuussa 1994. Mittauksessa happea oli vedessä 0 mg/l eli lampi oli hapeton. Hapettomuus liuottaa pohjasta ravinteita veteen. Kokonaistypen pitoisuus oli vedessä 1700 μg/l (mikrogrammaa litrassa). Kokonaisfosfori oli vastaavasti 48 μg/l. Veden happamuustaso eli pH oli 6,5. Pinnalla veden näkösyvyys on 0,5 metriä. Sameusluku oli 4,7 FNU. Matalassa lammessa ei kierrä vesi, jolloin happi loppuu ja veden ravinnepitoisuudet kohoavat suuriksi.


title: Leppäslampi (Ikaalinen)

text: Leppäsjärveä laskettiin vuoden 1879 jälkeen ja jos vedenpinta aleni tuolloin yli 30 senttimetriä, laski myös Leppäslammen vedenpinta. Tähän viittaa myös lammen soistuneet rannat, jollainen syntyy helposti järvenlaskun jälkeen järvien rannoille.


title: Kuningas (kirja)

text: Kuningas () on "Mustan tikarin veljeskunta" -kirjasarjan kahdestoista osa, jonka on kirjoittanut J. R. Ward (eli Jessica Bird). Kirja julkaistiin englanniksi vuonna 2014, ja se ilmestyi suomeksi samana vuonna. Kirja palaa vanhaan tuttuun hahmoon Wrathiin ja hänen elämäänsä.


title: Kuningas (kirja)

text: Sokea kuningas Wrath on väsynyt ja turhautunut. Yhä uudelleen hän palaa menneeseen, joka pitää häntä otteessaan. Hänen puolisonsa Beth haaveilee lapsesta, mutta pariskunnalla on erilaiset mielipiteet asian suhteen ja se sekoittaa pakkaa huomattavasti. Samaan aikaan Xcorin joukot käännyttävät Glymeran jäseniä puoleensa ja yrittävät uskotella heille, että Wrath on väärä kuningas ja hänen liittonsa puolivampyyrin kanssa on väärin. John Matthew saa samaan aikaan outoja kohtauksia aina nähdessään Bethin ja veljeskunta huolestuu asiasta. Assaililla on omat kuvionsa Solan kanssa. Raaka Assail miellyttää ja ihastuttaa Solaa yhtä aikaa eikä Assail pysty vastustamaan kaunista ihmisnaista. Valittu Selena sen sijaan haaveilee varjosta nimeltä Trez, mutta mies tuntuu välttelevän häntä liiaksi.


title: Bednarik

text: Babbitt voi viitata seuraaviin asioihin:


title: Varjot (kirja)

text: Varjot () on "Mustan tikarin veljeskunta" -kirjasarjan kolmastoista osa, jonka on kirjoittanut J. R. Ward (eli Jessica Bird). Kirja julkaistiin englanniksi vuonna 2015, ja se ilmestyi suomeksi samana vuonna. Kirja kertoo varjojen Trezin ja iAmin tarinaa.


title: Varjot (kirja)

text: Trez ja iAm ovat varjoja, jotka kuuluvat itsenäiseen heimoon vuorilla. Veljekset jättivät heimon siitäkin huolimatta, että Trez on ennustusten mukaan luvattu heimon tyttären puolisoksi. Veljeskunnan kanssa kiivaasti yhteydessä olevat veljekset eivät kaipaa kotiaan ja ovat valmiita taistelemaan vapautensa eteen. Trez tapaa kauniin valitun Selenan, josta hän ei voi pysyä erossa, mutta parin yhteinen aika käy vähiin, Selenan aika käy vähiin. iAm tutustuu merkilliseen palvelijanaiseen palatessaan heimon alueelle, mutta nainen onkin Trezin tuleva puoliso. Kaksikko tuntee kuitenkin äärimmäistä vetoa toisiinsa ennustuksista huolimatta. Abalonen tytär Paradise pääsee työskentelemään isänsä rinnalla veljeskunnan hyväksi ja on tästä innoissaan vaikkakin hän salaa haaveilee hakevansa veljeskunnan harjoitusleirille, johon nyt myös siviilit ovat tervetulleita. Isä ei ole tyttärensä suunnitelmista mielissään. Layla leikkii vaarallisilla vesillä Xcorin kanssa samalla kun Xcorin ja Throen välit kiristyvät.


title: Verisuudelma (kirja)

text: Verisuudelma () on ensimmäinen "Mustan tikarin perilliset" -kirjasarjan osa, jonka on kirjoittanut J. R. Ward (eli Jessica Bird). Kirjasarja on Mustan tikarin veljeskunta -kirjasarjan sisarsarja. Kirja julkaistiin englanniksi vuonna 2016, ja se ilmestyi suomeksi samana vuonna. Kirja kertoo kuninkaan neuvonantajan Abalonen tyttärestä Paradisesta.


title: Verisuudelma (kirja)

text: Paradise haluaa osallistua isästään huolimatta veljeskunnan harjoitusleirille, jossa hänestä koulutetaan soturi, joka on valmis taistelemaan rodun vihollisia lessereitä vastaan. Alkutaipale koulutuskeskuksessa ei kuitenkaan suju ongelmitta. Lisäksi kiinnostusta herättää Paradisen luokkatoveri Craeg, jota Paradisen isä ei koskaan hyväksyisi.


title: Arvid Wiiala

text: Arvid Konstantin Wiiala (11. lokakuuta 1911 Pyhtää – 19. maaliskuuta 1991 Helsinki) oli suomalainen tekniikantutkija. Hän väitteli tekniikan tohtoriksi ja oli Teknillisen korkeakoulun maanjako-opin (myöhemmin kiinteistöopin) professori 1954–1975. Hän julkaisi useita alaa käsitteleviä teoksia. Hän pyrki tutkimuksillaan luomaan teoreettiset perusteet pakkolunastusten yhteydessä suoritettaville korvausarvioinneille.


title: Arvid Wiiala

text:
Wiiala valmistui ylioppilaaksi 1930, diplomi-insinööriksi 1935 ja väitteli tekniikan tohtoriksi 1948 Teknillisestä korkeakoulusta. Hän oli Porvoon maanlunastuslautakunnan puheenjohtaja 1945–1950, Kymen läänin lääninmaanmittausinsinööri 1950–1954, Teknillisen korkeakoulun maanjakotekniikan
erikoisopettaja 1948–1954 ja kiinteistöopin professori 1954–1975. Wiialan aloitteesta Valtion teknillisen tutkimuskeskuksen yhteyteen perustettiin maanjakoteknillinen laboratorio, jonka johtajana hän toimi 1964 ja 1970–1974. Hän oli myös "Maanmittausinsinööri"-lehden päätoimittaja.


title: Arvid Wiiala

text: Wiiala osallistui talvi- ja jatkosotaan mittauspatteriston joukoissa ja oli sotilasarvoltaan kapteeni.


title: Teurulampi

text: Teurulampi eli Niskalanlampi (myös Teurulampi ) on Pirkanmaalla Ikaalisissa Riitialassa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Teurulampi on osa Poltinjoen-Leppäsjärven aluetta.


title: Teurulampi

text: Lammen pituus on 800 metriä, leveys 350 metriä ja sen pinta-ala on 8,5 hehtaaria. Se sijaitsee Poltinjoessa ja on joen laajentuma eli läpivirtausjärvi. Poltinjoki on Leppäsjärven laskuojki, joka yhtyy alajuoksulla Parkanonjärven laskujokeen Vääräjokeen, joka laskee Kyrösjärveen. Rantaviivan pituus on 1,7 kilometriä. Pohjoisranta kuuluu Ikaalisten golfkerholle ja lammen eteläranta on peltomaata tai niittyä. Lammen eteläpuolella sijaitsee kolme maatilaa ja rantaan on rakennettu kaksi vapaa-ajan asuntoa. Niille johtaa yhdystie 13271, joka haarautuu seututiestä 276.


title: Teurulampi

text: Järvi kuuluu osana opastettua melontareittiä Aurejärvi–Petäjäjärvi–Vahojärvi–Ruojärvi–Leppäsjärvi–Kyrösjärvi.


title: Sauli Viikari

text: Sauli Johannes Viikari (30. toukokuuta 1918 Suomusjärvi – 27. marraskuuta 2001 Turku) oli suomalainen lääkäri ja professori.


title: Sauli Viikari

text: Viikarin vanhemmat olivat maanviljelijä Lauri Johannes Viikari ja Hilli Lietzén. Hänen puolisonsa vuodesta 1945 oli silmälääkäri Kaisu Annikki Mikkonen, perheeseen syntyi kaksi lasta. Viikari tuli ylioppilaaksi Salon yhteiskoulusta 1936 ja valmistui lääketieteen lisensiaatiksi 1946. Lääketieteen ja kirurgian tohtoriksi hän väitteli 1950 ja erikoistui kirurgiaan 1952 ja rintaelinkirurgiaan 1954. Viikari oli Turun yliopiston kirurgian dosentti 1954–1963, yliopiston kirurgian professori hän oli 1963–1984. Hänen tutkimuskohteitaan olivat rinta- ja vatsaontelon kirurgia sekä veren puskuriominaisuudet. Viikari oli ensimmäisiä lasten sydänkirurgeja Suomessa.


title: Raimo Viita

text: Raimo Uula Viita (s. 9. tammikuuta 1928 Pelkosenniemi) on suomalainen kenraali. Hän oli pääesikunnan koulutusosaston päällikkö 1977–1979, jalkaväen tarkastaja 1979–1980 ja koulutuspäällikkö 1980–1988.


title: Furla

text: Furla on italialainen yritys ja muotitalo, jonka perusti Furlanetton perhe vuonna 1927. Yritys on yhä perheen omistuksessa. Furla tuottaa italiailaisdesign-tuotteita, joihin sisältyvät muun muassa käsilaukut, kengät, korut ja silmälasinkehykset.


title: Jure Bučar

text: Jure Bučar (4. tammikuuta 1966 Ljubljana, Slovenian ST, Jugoslavia) on uransa lopettanut slovenialainen uimari, tyyliltään vapaauimari. Bučar edusti Sloveniaa olympialaisissa kolmesti.


title: Jure Bučar

text: Bučar debytoi olympialaisissa 26-vuotiaana vuoden 1992 Barcelonan olympialaisissa. Bučar uintimatkoina olivat 200 ja 400 metriä. Bučar oli 29. 200 metrin kilpailussa ja 16. 400 metrin kilpailussa. Jälkimmäisen kilpailun tulos jäi Bučarin parhaaksi olympialaisissa.


title: Jure Bučar

text: Vuoden 1996 Atlantan olympialaisissa Bučar ui samat matkat. Hän oli 34. 200 metrin kilpailussa ja 20. 400 metrin kilpailussa. Bučarin viimeisiksi olympialaisiksi jäivät vuoden 2000 Sydneyn olympialaiset. Niissä Bučar osallistui ainoastaan 400 metrin kilpailuun. Hän oli kilpailussa 35. lopputuloksissa.


title: Jure Bučar

text: Bučar oli jokaisena vuotena olympiajoukkueen vanhin uimari. Vuoden 1992 olympialaisissa Bučar oli Slovenian toiseksi paras uimari, sillä ainoastaan Igor Majcen saavutti häntä paremman sijoituksen (kuudes 1 500 metrin vapaauinnissa). Sama toistui myös vuonna 1996, kun Alenka Kejžar sijoittui 19. naisten 200 metrin sekauinnissa. Vuoden 2000 olympialaisissa Bučar sitä vastoin oli Slovenian joukkueen heikoiten sijoittunut uimari.


title: Savina Ski Jumping Center

text: Savina Ski Jumping Center on viiden hyppyrimäen muodostama mäkihyppystadion Ljubnossa Sloveniassa.


title: Savina Ski Jumping Center

text: Ensimmäiset mäkihyppykilpailut järjestettiin Ljubnossa jo vuonna 1931 luonnonmäistä. Vuonna 1947 Stanko Bloudek, joka suunnitteli Planicaan Velikanka -lentomäen, vieraili Ljubnossa ja selvitti K60 -hyppyrimäen rakentamista Ljubnoon. Rakennustyöt aloitettiin vuonna 1949 ja ne kestivät kolme vuotta. Uuden hyppyrimäen avajaisia vietettiin 8. helmikuuta 1952. Franc Jamnik suoritti avajaishypyn.


title: Savina Ski Jumping Center

text: Vuonna 1953 Bloudek tuli Ljubnoon kertomaan, että hiihtoliitto oli arvostellut häntä Ljubljanassa, koska hän oli rakennuttanut ainoastaan suurmäen, eikä yhtään pienempää hyppyrimäkeä, joissa olisi voinut harjoitella ennen suurmäkeen siirtymistä. Niinpä päätettiin rakentaa K25 -hyppyrimäki, joka rakennettiin vuonna 1955. Ljubnossa järjestettiin mäkihyppykilpailuja vuosittain vuoteen 1962 asti.


title: Savina Ski Jumping Center

text: Vuonna 1973 perustettiin SSK Ljubno -hiihtoseura, joka samana vuonna järjesti seuraavan ison kilpailun sekä päätti remontoida K60 -hyppyrimäen K65 -hyppyrimäeksi ja rakentaa siihen tuomaritorni, remontoida K25 -hyppyrimäki K35 -hyppyrimäeksi ja rakentaa uusi K18 -hyppyrimäki. Vuonna 1974 kaikki nämä rakennustyöt saatiin tehtyä ja vuonna 1975 rakennettiin tuomaritorni myös K35 hyppyrimäelle. Jo vuonna 1978 ensimmäiset suunnitelmat K65 -hyppyrimäen muuttamiseksi K80 -hyppyrimäeksi tehtiin.


title: Savina Ski Jumping Center

text: Vuonna 1983 K18 -hyppyrimäen alastulorinteeseen asennettiin muovitus ja hyppyrimäen K-piste siirtyi 20 metriin. Vuonna 1985 rakennettiin K8 -hyppyrimäki aloitteleville mäkihyppääjille. Kesällä 1989 K35 -hyppyrimäen alastulorinteeseen asennettiin muovitus ja K-piste siirtyi 45 metriin. Vuonna 1990 rakennettiin huoltotilat hyppääjille pienimmille hyppyrimäille.


title: Savina Ski Jumping Center

text: 1990-luvun lopulla remontoitiin K65 -hyppyrimäki K85 -hyppyrimäeksi ja vuosina 2000–2001 rekonstruoitiin muovitetut K45, K20 ja K8 -hyppyrimäet, rekonstruoinnin jälkeen hyppyrimäkien K-pisteet sijaitsivat 40, 20 ja 10 metrissä. Turvallisuussyistä K40 -hyppyrimäkeä piti remontoida vuonna 2004 ja vuotta myöhemmin myös Skakalnica Logarska Dolinaa modernisoitiin, modernisoinnin yhteydessä HS-piste asetettiin 95 metriin. Vuoden 2006 jälkeen Skakalnica Logarska Dolinassa on järjestetty vuosittain naisten korkea tasoisimpia cup-kilpailuita.


title: Savina Ski Jumping Center

text: Maailmancup kilpailuiden turvaamiseksi Skakalnica Logarska Dolinan rekonstruointityöt aloitettiin maaliskuussa 2015 vanhan hyppyrimäen purkamisella Janez Gorišekin suunnitelmien mukaisesti. Remontin yhteydessä rakennettiin myös uusi tuomaritorni ja hiihtohissi. Myös hyppyrimäen alastulorinteen muovittamista on suunniteltu.


title: Savina Ski Jumping Center

text:
Mäkiennätyksen 89,5 metriä on hypännyt Dejan Judež.
Naisten mäkiennätyksen 96,5 metriä on hypännyt Daniela Iraschko-Stolz.


title: Santaa

text: Santaa on punk rock -yhtye Poikien EP-levy, joka julkaistiin heinäkuussa 2003 levymerkillä Ayshire.


title: Leichttraktor

text: Leichttraktor (VK-31) oli saksalainen kokeellinen panssarivaunu.


title: Leichttraktor

text: Ensimmäisen maailmansodan jälkeen Saksalta kiellettiin sotilasajoneuvojen valmistus Versaillesin rauhansopimuksen nojalla. Saksa kuitenkin kehitti nimen "Traktori" alla sotilasajoneuvoja ja tykistöä. Leichttraktorissa oli moottori rungon etuosassa ja tykkitorni takana. Rheinmetall ja Krupp valmistivat omat prototyyppinsä, ja vuonna 1928 Rheinmetall oli valmis tuottamaan 289 panssarivaunua, mutta tilaus peruttiin. Kruppin mallissa oli kierrejouset ja Rheinmetallin mallissa lehtijouset.


title: Leichttraktor

text: Leichter traktor (Kevyt traktori) oli peitenimi kaikille kolmelle panssarivaunulle. Toisen maailmansodan alkaessa niitä käytettiin koulutusvaunuina.


title: Leichttraktor

text:
Tekniset tiedot
Aseistus: 37 mm päätykki ja 7,92 mm konekivääri


title: Leichttraktor

text: Panssari: 14 mm terästä (edestä)


title: Leichttraktor

text: Miehistö: 2-3


title: Leichttraktor

text: Mitat: Pituus 4.32 m, Leveys 2.26 m , Korkeus 2.27 m


title: Leichttraktor

text: Massa: 9.65 tonnia


title: Leichttraktor

text: Huippunopeus: 37 km/h


title: Helmi Jakobson

text: Helmi Jakobson, o.s. Virtanen (24. syyskuuta 1892 Kaarina – 30. kesäkuuta 1975 Helsinki) oli Suomen juutalaisyhteisön vaikuttaja ja juutalaisuuteen ensimmäisenä kääntynyt suomalainen äiti, joka halusi varmistaa lastensa kuulumisen Suomen juutalaiseen yhteisöön.


title: Helmi Jakobson

text: Hänen vanhempansa viljelivät Kaarinan pitäjässä vaatimatonta maatilaa. Isä Josef Virtanen lähti merille ja kuoli 44-vuotiaana Ahvenanmaalla vuonna 1906. Äiti Amanda Virtanen muutti kolmen lapsensa kanssa Turkuun, missä he asuivat pienessä puutalossa. Siellä Amanda Virtanen piti vaatimatonta ompelutarvikeliikettä.


title: Helmi Jakobson

text: Virtasten kolme lasta menestyivät omissa ammateissaan. Helmi Virtanen suoritti ylioppilastutkinnon 1912, jolloin valkolakin sai vain parisataa naista koko Suomessa. Tämän jälkeen hän opiskeli Helsingin yliopistossa venäjän kieltä, jonka siihen aikaan uskottiin avaavan oven ”koko suureen maailmaan”.


title: Helmi Jakobson

text: Kesällä 1917 Helmi Virtanen oli Karjalankannaksella, missä vietti kesäänsä runsaasti venäläisiä. Siellä hän tapasi Jonas Jakobsonin. Hän ei ollut aikaisemmin tavannut juutalaisia, ja hän oli tottunut ajattelemaan aikakauden tapaan, että juutalaiset edustivat rahanvaltaa ja olivat pelottavia ja alhaisia. Helmi Virtanen ja Jonas Jakobson kuitenkin rakastuivat ja päättivät solmia avioliiton. Sitä ennen oli voitettava molempien perheiden vastustus.


title: Helmi Jakobson

text: Uskoivaisen juutalaisen oli tuohon aikaan mahdotonta hyväksyä lapsensa avioliittoa ei-juutalaisen kanssa. Vanhemmat olivatkin aluksi järkyttyneitä, mutta totesivat kuitenkin, etteivät voineet estää nuorten avioliittoa, joka solmittiin vuonna 1919.


title: Helmi Jakobson

text: Helmi Jakobson pysyi avioliiton alkuvuodet luterilaisena ja Jonas Jakobson juutalaisena, eikä uskonnolla ollut kummallekaan suurta merkitystä. Perheeseen syntyi kaksi lasta, Leo Jakobson 1919 ja Max Jakobson 1923. Jotta perhe säilyttäisi yhtenäisyytensä, Helmi Jakobson päätti kääntyä juutalaiseksi varmistaakseen lastensa kuulumisen juutalaiseen yhteisöön.


title: Helmi Jakobson

text: Juutalaiseksi kääntyminen oli vaativan pääsykokeen vuoksi vaikeaa, mutta Helmi Jakobson selvitti vaaditut juutalaiset opinkappaleet ja heprean kielen, ja vuonna 1928 hänet otettiin juutalaisen seurakunnan jäseneksi. Hän omaksui myös miehensä sionistisen aatteen ja perusti Viipurissa naisten kansainvälisen sionistisen järjestön (WIZO) Suomen osaston, jota hän johti lähes koko elämänsä ajan.


title: Helmi Jakobson

text: Jonas Jakobsonilla oli 1920-luvulla Viipurissa asianajotoimisto. Bessarabiasta Suomeen muuttanut nuori kirjailija Mordechai Chosid opetti lapsille hepreaa, minkä lisäksi he oppivat puhumaan sujuvaa saksaa.


title: Helmi Jakobson

text: Neuvostoliiton aikana Pietarista oli tullut suljettu Leningradin kaupunki, jossa juutalaiset kokivat syrjintää. Helmi Jakobson kaipasi Helsinkiin, jonne perhe muutti 1930. Jonas Jakobson perusti uuden asianajotoimiston, ja pojat kävivät koulua Suomalaisessa normaalilyseossa. Koulun 800 oppilaasta vain viisi oli juutalaisia, mutta heihin ei kohdistunut minkäänlaista syrjintää. Leo ja Max Jakobson toimivat muun muassa Norssin jalkapallojoukkueen kapteeneina.


title: Helmi Jakobson

text: Helmi Jakobson pääsi Helsingin seurapiireihin, ja hän ystävystyi muun muassa tasavallan presidentin puolison Ester Ståhlbergin kanssa.


title: Helmi Jakobson

text: Hän kävi myös Puolassa tutustumassa sikäläisiin juutalaisiin. Hän tapasi sionistisen liikkeen johtohahmoihin kuuluneen Vladimir Jabotinskyn, joka ennusti suurvaltasodan olevan väistämätön ja kansallissosialistisen Saksan tekevän kaikkensa Euroopan juutalaisten tuhoamiseksi. Sota alkoi kolme kuukautta myöhemmin, ja Jakobsonien koti Helsingin Lönnrotinkadulla tuhoutui venäläisten pommituksissa.


title: Helmi Jakobson

text: Helmi Jakobson pakeni talvisodan aikana Tukholmaan poikansa Maxin kanssa, joka tuolloin oli 16-vuotias. Hän suunnitteli Maxin lähettämistä Israeliin, jos Neuvostoliitto olisi valloittanut Suomen. Hän pelkäsi, että juutalaiset olisivat joko joutuneet neuvostoliittolaisten käsiin tai saksalaisten tappamiksi. Näin ei kuitenkaan tapahtunut, ja Helmi Jakobson pääsi palaamaan Maxin kanssa takaisin Suomeen.


title: Helmi Jakobson

text: Leo Jakobson opiskeli arkkitehdiksi ja työskenteli kaupunki- ja seutusuunnittelun professorina Yhdysvalloissa, jonne hän oli muuttanut 1950-luvun lopulla. Max Jakobson eteni politiikassa ja työskenteli muun muassa suurlähettiläänä.


title: Helmi Jakobson

text: Jonas Jakobson kuoli 9. toukokuuta 1972. Helmi Jakobson matkusti vielä tämän jälkeen Israeliin tutustumaan juutalaiseen valtioon. Hän kuoli kotonaan Helsingissä 1975.


title: Palaa

text: Palaa on ramopunk-yhtye Poikien kuudes studioalbumi, joka julkaistiin maaliskuussa 2003 levymerkillä Ayshire. Albumi on yhtyeen ensimmäinen pitkäsoitto sitten vuoden 1996 albumin "Pure".+ Mä uskon meihin


title: R. Olavi Viitamäki

text: Rauno Olavi Viitamäki (5. tammikuuta 1918 Nurmo – 23. tammikuuta 2001 Helsinki) oli suomalainen psykologi ja professori. Hän oli Helsingin yliopiston soveltavan psykologian professori 1971–1981 ja tutki testi- ja persoonallisuuspsykologiaa.


title: Speedfinns

text: Speedfinns on punk rock -yhtyeiden Häiriköiden, Rehtoreiden, Poikien ja Marky Ramone & the Speedkingsin split-albumi, joka julkaistiin toukokuussa 2003. Vinyylilevyn keskiössä on teksti ”Yksinkertaista musiikkia monimutkaisille ihmisille”.


title: Tomaž Čopi

text: Tomaž Čopi (2. heinäkuuta 1970 Koper, Slovenian ST, Jugoslavia) on slovenialainen, uransa lopettanut kilpapurjehtija. Hänen pääluokkansa oli 470, mutta hän kilpaili myös 420, Optimist, Extreme 40, Melges 32 ja RC44 -luokissa.


title: Tomaž Čopi

text: Čopi aloitti purjehtimisen kymmenvuotiaana, ja kilpaili ensimmäistä kertaa jo vuonna 1981. Hänen ensimmäinen voittonsa tuli Optimist-luokassa vuonna 1984.


title: Tomaž Čopi

text: Čopin ensimmäiset arvokisat oli 470-luokan maailmanmestaruuskilpailut vuonna 1996 Brasilian Porto Alegressa, jossa Čopi oli sijalla 16. Paras sijoitus MM-kisoista tuli vuonna 1998, jolloin hän oli voittamassa MM-hopeaa Espanjan Mallorcassa. Hän sijoittui 470-luokassa kymmennen parhaan joukkoon myös vuosina 1997 (Tel Aviv, Israel, kuudes) ja 1999 (Melbourne, Australia, neljäs). Čopi voitti Extreme40 -luokan maailmanmestaruuden vuonna 2010 Slovenian Portorozissa.


title: Tomaž Čopi

text: Olympialaisissa Čopi kilpaili 470-luokassa vuosina 1996, 2000 ja 2004. Vuosina 1996 ja 2000 hänen parinaan oli Mitja Margon ja vuonna 2004 Davor Glavina. Vuonna 1996 Čopi ja Margon olivat Slovenian parhaat purjehtivat sijoittuen 16. luokassaan. Vuonna 2000 Čopi saavutti parhaimman olympiatuloksensa ollessaan yhdeksän. Čopi ja Margon olivat taas Slovenian parhaat purjehtijat. Vuoden 2004 kisoissa Čopi ja Glavina sijoittuivat sijalle 14.


title: Tomaž Čopi

text: Čopi oli 470-luokan maailmanrankingissä parhaimmillaan toisena. Hän oli kymmenen parhaan joukossa yhtäjaksoisesti lokakuusta 1997 aina toukokuuhun 2001 ja uudelleen toukokuusta 2001 toukokuuhun 2002. Vielä toukokuussa 2007 Čopi oli listan sijalla 19, mutta siitä lähtien hänen sijoituksensa laski. Hänen viimeinen 470-luokan rankingsijoitus oli kesäkuulta 2009, jolloin hän oli sijalla 189.


title: British Steel Tour

text: British Steel Tour oli Judas Priestin kiertue, jolla yhtye promotoi "British Steel" -albumia. Kiertueella toimi lämmittelijänä Iron Maiden.


title: Horace Romano Harré

text: Horace Romano Harré (s. 18. joulukuuta 1927), yleisemmin tunnettuna Rom Harré, on brittiläinen filosofi ja sosiaalipsykologi. Harré tunnetaan erityisesti tieteellisen realismin edustajana ja tieteenfilosofian kehittäjänä.


title: Horace Romano Harré

text: Rom Harré syntyi ja varttui Uudessa-Seelannissa Apati-nimisellä paikkakunnalla Palmerston Northin lähistöllä. Ensimmäiset yliopisto-opintonsa hän niin ikään suoritti Uudessa-Seelannissa matematiikan ja fysiikan laitoksella Aucklandin yliopistossa, joka aiemmin tunnettiin Uuden-Seelannin yliopistona.


title: Horace Romano Harré

text: Aucklandin yliopistossa Harré aloitti uransa opettajana, mutta erosi virasta jo 25-vuotiaana. Uudesta-Seelannista Harré muutti vaimonsa kanssa ensin Intiaan, jossa hän toimitti Punjabin yliopiston soveltavan matematiikan opettajan virkaa. Tämän jälkeen pari päätti asettua aloilleen Ison-Britannian Oxfordiin, jonka yliopistossa Harré teki filosofian väitöskirjansa.


title: Horace Romano Harré

text: Väitöskirjan valmistuttua Harré toimi neljän vuoden ajan tutkijana ja opettajan Englannin eri yliopistoissa, jonka jälkeen hän palasi Oxfordin yliopistoon ja sai lehtorin viran. Oxfordissa Harré työskenteli eläkkeelle jäämiseensä saakka. Harrén ura oli kaiken kaikkiaan hyvin tuottelias ja tunnettu – hän on ollut ja on edelleen suosittu luennoitsija eri puolilla maailmaa.


title: Horace Romano Harré

text: Oxfordista käsin Harré ryhtyi 1970-luvun alkupuolella ottamaan kantaa sosiaalipsykologian niin kutsuttuun kriisikeskusteluun, joka koski tieteenalan profiilia, filosofiaa ja metodologiaa. Intohimo tieteenfilosofiaan antoi eväät osallistua keskusteluun siitä, millainen tiede sosiaalipsykologian tulisi olla ja miten tutkimusta pitäisi harjoittaa.


title: Horace Romano Harré

text: Sosiaalipsykologia oli vielä 1960-luvun lopulla hyvin amerikkalainen tiede, jonka ihmiskäsitys oli mekanistinen ja jonka tutkimukset suoritettiin pääosin laboratoriokokein.


title: Horace Romano Harré

text: Harré osallistui kriisikeskusteluun vahvasti yhdessä yhdysvaltalaisen kollegansa Paul F. Secordin kanssa. Kaksikko julkaisi kirjan The Explanation of Social Behaviour, jossa he esittivät sosiaalipsykologian kolme perusongelmaa.


title: Horace Romano Harré

text: Ensimmäisenä ongelmana he kokivat mekanistisen ihmiskuvan, jossa ihminen nähdään passiivisena ärsykkeisiin reagoivana olentona. Mekanistisuuden sijaan ihminen pitäisi Harrén ja Secordin mukaan nähdä aktiivisena ja oman elämäänsä vaikuttavana toimijana. Toinen ongelma kiteytyy kausaliteettikäsitykseen yksisuuntaisista syy-seuraus –suhteista, jotka eivät huomioi korrelaatiosuhteen lisäksi juuri muuta ilmiön kannalta olennaista. Kolmas ongelma, positivistinen metodologia, sivuuttaa mielen sisäiset prosessit, kun relevanttina tutkimuksena nähdään vain fyysisesti havaittava ja mitattavissa oleva käyttäytyminen.


title: Horace Romano Harré

text:
Harré ja Secord tarjoavat vaihtoehtona ongelmalliselle metodologialle etogeniaa. Eläinten elämän tutkimisesta, etologiasta mallia ottanut etogenia pyrkii tarkastelemaan ihmistä inhimillisen elämän ympäröimänä ja siinä aktiivisesti vaikuttavana toimijana. Etogenia
painottaa ihmisen oma-aloitteisuutta ja itseohjautuvuutta, jolloin ihminen nähdään omasta toiminnastaan vastuullisena.


title: Horace Romano Harré

text: Etogeniantutkimuksen perusyksikkönä toimii episodi, joka määritellään miksi tahansa tapahtumien yhtenäiseksi ja kokonaisvaltaiseksi tapahtumaksi. Episodilla tulee olla alku ja loppu, ja se on usein joko paikallisesti tai ajallisesti rajattu. Näin ollen episodeja voivat olla esimerkiksi kukkien ostaminen, kirjan lainaaminen tai peruskoulun käyminen ja sieltä valmistuminen. Episodeja tutkimalla voidaan selvittää ihmisen elämän tapahtumien ja asioiden merkityksiä.


title: Horace Romano Harré

text: Merkitysten lisäksi episodit paljastavat tapahtumien sääntöjen sosiaaliset ja kulttuuriset rakenteet. Biologis-kausaalisissa episodeissa ihmisten toiminta määräytyy ihmisen omasta toiminnasta riippumatta. Formaaleissa episodeissa ihmiset taas toimivat julkilausuttujen ja yleisesti tunnettujen sääntöjen pohjalta. Merkitysten kannalta tärkeimmäksi tutkimuskohteeksi asettuvat enigmaattiset episodit, jotka ovat formaalien episodien tapaan yleisesti tunnettuja, mutta jotka eivät ole instituutioiden tai eksplisiittisten sääntöjen ohjaamia.


title: Horace Romano Harré

text: Enigmaattisten episodeissa tapahtuvan toiminnan lähtökohtien selvittäminen muodostaa etogenian peruskysymyksen.


title: Horace Romano Harré

text: Etogeniassa ihmisen itsensä katsotaan olevan kykenevä analysoimaan ja tarkastelemaan toimintaansa ikään kuin ulkopuolisen silmin sitä häneltä pyydettäessä. Tutkija haastattelee episodiin osallistuneita ja pyytää heitä selvittämään mitä episodissa oikein tapahtuu, mitä se merkitsee ja miksi he itse toimivat miten toimivat. Tämän jälkeen tutkija tekee analyysinsa. Etogeniassa kuitenkaan tutkimus ei pääty tähän vaan tutkijan tulee neuvotella analyysistään ja sen tuloksista tutkittavien kanssa. Näin vähennetään virhetulkintoja ja näkemyseroja.


title: Horace Romano Harré

text: Etogenian tutkimuksissa pyritään tuomaan episodin näkymättömät säännöt näkyviksi.


title: Horace Romano Harré

text: Tutkija ei toimi tutkimuksen auktoriteettina, vaan päinvastoin tutkittavat ovat ikään kuin kanssatutkijoita. Koska tutkimuksen on tarkoitus olla keskustelevaa dialogia, Harré ja Secord kiistävät absoluuttisen totuuden. Selonteot ovat avoimia uusille erilaisille tulkinnoille.


title: Horace Romano Harré

text: Myöhemmissä julkaisuissaan Harré ei puhu kovinkaan paljoa etogeniasta. Sen sijaan hän käyttää konstruktivismin ja diskursiivisen psykologian käsitteitä. Vaikka Harrén ajattelussa on nähtävillä postmodernisuutta, kritisoi Harré äärimmäistä relativistista postmodernismia.


title: Horace Romano Harré

text: Harré katsoo ihmisen psykologisen todellisuuden rakentuvan vallitsevista kollektiivisista ja sosiaalisista puitteista ja käytänteistä.


title: Horace Romano Harré

text: Harréa pidetään ajoittain vaikeasti tulkittavana tutkijana. Väitettä perustellaan sillä, että Harrén käsitteistö muuttuu tutkimusten mukana.


title: Horace Romano Harré

text: Huolimatta siitä, että Harré kuului kollektiivisen näkökannan edustajiin oli hän sitä mieltä, ettei psykologisia ilmiöt voida kuitenkaan palauttaa sosiaalisiin tekijöihin. Kollektivistien ongelmana on, miten sosiaalisessa maailmassa voidaan luoda ja ylläpitää yksilöllisyyttä. Tähän ongelmaan Harré kehitti psykoloogisen avaruuden mallin, eräänlaisen nelikentän. Malli huomioi niin sosiaaliset, sekä mielensisäiset prosessit.


title: Horace Romano Harré

text: Mallissa on kaksi ulottuvuutta esitys ja toteutus. Esityksen toisessa päässä on julkinen ilmaiseminen, kommunikointi ja toisessa päässä puolestaan yksityinen omana tietona pitäminen. Toteutusulottuvuuden yläpäässä on yksityisesti toteutuva toiminta ja toisaalla kollektiivisesti toteutuva toiminta. Tätä kenttää kutsutaan psykologisen avaruuden nelikentäksi. Sen avulla voidaan tarkastella psyykeen ja mielen sosiaalista rakentumista. Julkiselta kollektiiviselta alueelta siirtymistä yksityiselle toiminnan alueelle, Harré kutsuu omaksumiseksi niiden yhteisön kulttuurin, kielen, sääntöjen ja konventioiden sisäistämistä. Yksilökehityksen kannalta tämä vaihe on ratkaiseva.


title: Horace Romano Harré

text: Harrén mukaan keskustelu luo sosiaalisen maailman ja inhimillisen todellisuuden. Kulttuurisidonnaiset kieliopilliset mallit muovaavat ihmisten sisäistä elämää ja ajatusmaailmaa. Harré jakaa minuuden julkiseen persoonaan ja privaattiin minään, joista persoona on hänen mukaansa ensisijainen ja välttämätön. Minuus syntyy Harrén mukaan yksilön omaksuessa kulttuurinsa persoonapronominien käytön, erityisesti ”minä” –pronominin säännöt. Minäteoria on aina kulttuurillisesti suhteellinen, ja Harrén mukaan on mahdollista, ettei sitä kaikissa kulttuureissa edes ole.


title: Horace Romano Harré

text: Harré kutsuu psykologiseksi symbioosiksi prosessia, jossa julkiset käytännöt välittyvät yksityiseksi. Äidin käymä protokeskustelu vauvan kanssa on esimerkki siitä, kuinka jäsenet muodostavat yhden sosiaalisen olennon toisiaan täydentäen. Ajan kuluessa symbioosit voivat hajota, kun toisen osapuolen psyykkinen kompetenssi kasvaa. Psykologinen symbioosi välittää yksilölle myös yhteisönsä moraalijärjestystä, eli kirjoittamattomia oikeuksia ja velvollisuuksia yhteisön sisällä.


title: Horace Romano Harré

text: Perinteisestä yksilöpsykologisesta näkökulmasta poiketen myös emootiot muodostuvat Harrén mukaan sosiaalisessa prosessissa, ja sama emootio voi ilmetä eri tavoin eri kulttuureissa. Harrén mukaan tutkimuksen tulisi keskittyä emootioiden sisällön sijasta niiden käsitteiden käyttöön, jota määrittää kiinteästi paikallinen moraalijärjestys. Vallitsevat moraaliarviot määrittävät, mitkä tunteet ovat sallittuja missäkin tilanteessa.


title: Horace Romano Harré

text: Rom Harrélla on ollut merkittävä vaikutus sosiaalipsykologian laadullisten tutkimusmenetelmien käytölle, ja hän on ollut luomassa pohjaa sosiaalisen konstruktivismille ja diskursiiviselle lähestymistavalle. Harré on jatkanut Goffmanin ja Vygotskin ajatteluperinteitä korostamalla ekspressiivisen järjestyksen ja dramaturgisen näkökulman tärkeyttä. Harré itse näkee ajattelunsa diskursiivisena psykologiana, ja hänelle sosiaalinen vuorovaikutus ja inhimillinen toiminta pohjautuvat paikallisiin moraaliarviointeihin ja arvokkuuden ja maineen tavoitteluun ja ylläpitoon.


title: Thaimaan kommunistinen puolue

text: Thaimaan kommunistinen puolue oli Thaimaassa eli entisessä Siamissa toiminut kommunistinen puolue. Kommunistit tekivät aseellista vastarintaa hallitusta vastaan 1960-luvun lopulta 1980-luvulle saakka, jolloin kommunistien alun perin maan vähemmistöjen keskuudesta saama kannatus lopulta romahti.


title: Thaimaan kommunistinen puolue

text: Kommunistinen liike Thaimaassa alkoi kerätä kannattajia 1920-luvun loppupuolella aluksi lähinnä taloudellisesti ja poliittisesti huonommassa asemassa olevien etnisten vähemmistöjen parista. Thaimaan kommunistinen puolue perustettiin vuonna 1942 useiden pienempien ryhmittymien yhteenliittymänä, joita johtivat pääasiassa Thaimaan kiinalaiset. Sen pääasiallinen toiminta-alue oli hmongien asuttamat alueet Pohjois-Thaimaassa, laoiden alueet koillisessa ja osissa muslimien asuttamaa etelää. Etelässä toimivat sinne paenneet entiset Malaijan kommunistisen liikkeen vaikuttajat, joilla oli aseellista voimaa. Isanissa alkoivat vaikuttaa puolestaan Laosista ja Vietnamista tulleet kommunistit.


title: Thaimaan kommunistinen puolue

text: Vuoteen 1967 mennessä kommunistit olivat aloittaneet aseellisen liikehdinnän Chiang Rain ja Nanin provinsseissa. Liike sai tukea Kiinasta. Thaimaan kommunistisen puolueen jäsenmäärä nousi huippuunsa vuoden 1976 vallankaappauksen jälkeen. 1970-luvun puoliväliin mennessä Thaimaa oli aloittanut useita aseellisen liikehdinnän lopettamiseen tähtääviä toimia. Sotilasoperaatiot olivat kalliita ja kommunistista liikettä pyrittiin tyrehdyttämään taloudellisilla, poliittisilla ja sosiaalisilla uudistuksilla. Armahdusohjelma 1980-luvun alkupuolella johti monien Thaimaan kommunistisen puolueen jäsenen antautumiseen. Myös sotilasoperaatioiden avulla saavutettiin menestyksiä. Kommunistisen puolueen aseellisten jäsenten määrä tippui vuoden 1979 lukemasta 12 000 noin 4 000:n vuoteen 1983 mennessä. Kommunistien suosion hiipumiseen vaikutti myös pakolaisten kauhutarinat Laosista, Kambodžasta ja Vietnamista. Kommunistien vielä jäljellä olleet rippeet pidätettiin kommunistisen puolueen yritettyä pitää kokouksen vuonna 1987.


title: Apina ja Corolla

text: Apina ja Corolla on punk rock -yhtye Rehtoreiden EP-levy, joka julkaistiin toukokuussa 2003 levymerkillä Woimasointu. Kappale ”Uudet kuninkaat” on julkaistu aiemmin yhtyeen vuoden 2002 albumilla "Hiljaa!".


title: Arema Cronus FC

text: Arema Cronus FC on jalkapalloseura Malangin kaupunki Itä-Jaavasta. Arema pelaa Indonesian korkeimmalla sarjatasolla Liiga 1. Se on voittanut sarjan kertaalleen kaudella 2009–10.


title: Sriwijaya FC

text: Sriwijaya FC on jalkapalloseura Palembangin kaupungista Etelä-Sumatrasta. Sriwijaya pelaa Indonesian korkeimmalla sarjatasolla Superliigassa. Se on voittanut liigan kertaalleen kaudella 2011–2012.


title: Tacheng

text: Tacheng (, , ) on piirikuntatason kaupunki Sinkiangin uiguurien autonomisella alueella Kiinassa. Se on Ilin kazakkien autonomiseen prefektuuriin kuuluvan Tachengin prefektuurin päähallintopaikka. Kaupungin pinta-ala on 4 007 nellökilometriä ja väkiluku 161 037 (2010). Kaupungin keskusta sijaitsee linnuntietä noin 490 kilometriä autonomisen alueen pääkaupunki Ürümqistä luoteeseen.


title: Tacheng

text: Kaupungin nimi oli aiemmin Tarbagatay, joka tarkoittaa mongolissa "paikkaa, jossa on murmeleita". Kaupunki oli tunnettu myös nimenä Chuguchak monissa eurooppalaisissa kielissä.


title: Dinagat Islands

text: Dinagat Islands on saariryhmä ja Filippiinien Caragan alueella sijaitseva provinssi. Sen pääkaupunki on San Jose. Sen väkiluku vuoden 2010 väestönlaskennassa oli 126 803.


title: Gustaf Skarsgård

text: Gustaf Caspar Orm Skarsgård (s. 12. marraskuuta 1980 Tukholma) on ruotsalainen näyttelijä. Hänet tunnetaan parhaiten roolistaan "Viikingit"-sarjassa, jossa hän näyttelee Floki-nimistä viikinkiä.


title: Gustaf Skarsgård

text: Skarsgårdin perheeseen kuuluu monta urallaan edennyttä ja maineikasta nimeä. Hänen isänsä Stellan Skarsgård ja veljensä Bill, Alexander ja Valter ovat myös näyttelijöitä.


title: Eastern Samar

text: Eastern Samar on Filippiinien Itä-Visayasin alueella sijaitseva provinssi. Sen pääkaupunki on Borongan. Provinssin naapureita ovat pohjoisessa Northern Samar ja lännessä Samar, ja idässä se rajoittuu Tyyneenmereen. Sen väkiluku vuoden 2010 väestönlaskennassa oli 428 877.


title: Main Man – A Tribute to Dee Dee Ramone

text: Main Man – A Tribute to Dee Dee Ramone on coveralbumi, joka koostuu Ramonesin basistin Dee Dee Ramonen kirjottamien ja inspiroimien kappaleiden uudelleensovituksista. Albumilla esiintyvät myös suomalaiset yhtyeet Häiriköt ja Cretin Family Therapy.


title: Guimaras

text: Guimaras on Filippiinien Länsi-Visayasin alueella sijaitseva provinssi. Sen pääkaupunki on Jordan. Se koostuu Guimarasin saaresta ja sitä ympäröivistä pienemmistä saarista. Sen väkiluku vuoden 2010 väestönlaskennassa oli 162 943.


title: Ifugao

text: Ifugao on Filippiinien Cordilleran hallinnollisella alueella sijaitseva provinssi. Sen pääkaupunki on Lagawe. Provinssin naapureita ovat pohjoisessa Mountain Province, idässä Isabela, etelässä Nueva Vizcaya ja lännessä Benguet. Sen väkiluku vuoden 2010 väestönlaskennassa oli 191 078.


title: Ilocos Norte

text: Ilocos Norte on provinssi Ilocosin alueella Luzonin saaren länsiosassa Filippiineillä. Provinssin pääkaupunki on Laoag. Ilocos Norten väkiluku vuoden 2010 väestönlaskennassa oli 568 017.


title: Ilocos Sur

text: Ilocos Sur on provinssi Ilocosin alueella Luzonin saaren länsiosassa Filippiineillä. Provinssin pääkaupunki on Vigan. Ilocos Surin väkiluku vuoden 2010 väestönlaskennassa oli 658 587.


title: La Union

text: La Union on provinssi Ilocosin alueella Luzonin saaren länsiosassa Filippiineillä. Provinssin pääkaupunki on San Fernando. La Unionin väkiluku vuoden 2010 väestönlaskennassa oli 741 906.


title: Varsovan pörssi

text: Varsovan pörssi (, lyh. GPW; kansainvälisesti on käytössä lyhenne WSE, englanninkielisestä nimestä "Warsaw Stock Exchange") on Varsovassa toimiva Puolan arvopaperikaupan keskus.


title: Varsovan pörssi

text: Helmikuun lopulla 2016 Varsovan pörssin päälistalla oli 486 yhtiötä, joista 433 oli puolalaista ja 53 kotipaikaltaan ulkomaalaista. Päälistan yhtiöiden markkina-arvo oli yhteensä 968,334 miljardia zlotya eli noin 222,2 mrd. euroa (245,1 mrd USD). Markkina-arvoltaan Varsovan pörssi oli tuolloin toiseksi suurin itäisen Euroopan pörsseistä (Moskovan pörssin markkina-arvo oli 385,9 mrd USD, ja Istanbulin pörssin arvo 188,4 mrd USD; tilanne 1/2016).


title: Varsovan pörssi

text: Pörssin osakkeiden äänivallasta enemmistö (51,76 %) on Puolan valtion hallussa. Puolan valtiovarainministeriö valvoo pörssin toimintaa. Käytännössä myös Varsovan pörssin johdon on nautittava Puolan hallituksen luottamusta. Varsovan pörssin oma osake on noteerattu Varsovan pörssissä marraskuusta 2010 lähtien.


title: Varsovan pörssi

text: Ehkä tunnetuin Varsovan pörssin keskeisten suuryhtiön osakkeen arvonkehitystä kuvaavista osakeindekseistä on WIG20, joissa on mukana 20 yritystä. Noin puolet tämän indeksin paino-arvosta muodostuu neljän suuryhtiön arvostuksesta. WIG20-indeksin suurimmat painot olivat seuraavilla yhtiöillä (suluissa indeksipaino helmikuun 2016 lopulla): PKO Bank Polski (13,22 %), Bank Pekao (painoarvo 12,26 %), PKN Orlen (Polski Koncern Naftowy Orlen SA; 12,15 %), PZU SA (Powszechny Zaklad Ubezpieczen SA, 12,08 %), Polska Grupa Energetyczna (6,47  %), KGHM Polska Miedz SA (5,42 %), Bank Zachodni WBK SA (5,42 %) ja PGNiG (Polskie Górnictwo Naftowe i Gazownictwo, 4,91 %).


title: Bengt Magnus Robert Björkenheim

text: Bengt Magnus Robert Björkenheim (23. elokuuta 1872 Tuusula – 1. syyskuuta 1906 Lappeenranta) oli suomalainen insinööri, joka toimi Lappeenrannassa Kaukaan sellutehtaan teknisenä johtajana. Työntekijöiden epäsuosioon joutunut Björkenheim murhattiin syyskuussa 1906. Tekijä oli 27-vuotias työmies August Friari, jonka Björkenheim oli hieman aikaisemmin erottanut Kaukaan tehtaalta ja aiheuttanut myös hänen irtosanomisensa toiselta sellutehtaalta. Björkenheimin murha oli yksi lukuisista yhteiskunnallisista väkivallanteoista, joita Suomen suuriruhtinaskunnassa tapahtui vuosien 1905–1907 aikana.


title: Bengt Magnus Robert Björkenheim

text: Bengt Björkenheimin isä oli ruukinpatruuna Robert Björkenheim. Kellokosken ruukissa syntynyt Bengt menetti isänsä kuusivuotiaana, ja sen jälkeen hänen kasvatti-isänään toimi Björkenheimien perheystävä, professori Robert Montgomery. Björkenheim kirjoitti ylioppilaaksi Helsingin reaalilyseosta vuonna 1890 ja opiskeli sen jälkeen Helsingin yliopistossa ja suoritti myös insinööriopintoja Polyteknillisessä opistossa sekä Zürichin teknillisessä yliopistossa. Vuonna 1895 Björkenheim vieraili Pohjois-Amerikassa tutustumassa sikäläiseen paperiteollisuuteen, ja palattuaan seuraavana vuonna kotimaahan hän aloitti isänsä perustaman Kaukaan sellutehtaan teknisenä johtajana. Björkenheim oli kiinnostunut myös politiikasta. Hän oli mukana ruotsalaisen puolueen toiminnassa ja osallistui muun muassa sen ensimmäiseen puoluekokoukseen tammikuussa 1896.


title: Bengt Magnus Robert Björkenheim

text: Bengt Björkenheimin vanhempi veli Gösta Björkenheim toimi samaan aikaan Kaukaan tehtaan toimitusjohtajana. Gösta koki veljensä tapaan väkivaltaisen kuoleman, kun hänet ammuttiin sisällissodan aikana 1918. Muita sisaruksia oli muun muassa diakonissa Hia Björkenheim. Bengt Björkenheim avioitui Eva Elisabeth Viktorina Gripenbergin kanssa vuonna 1902. Perheeseen syntyi kaksi poikaa vuosina 1903 ja 1906.


title: Bengt Magnus Robert Björkenheim

text: Björkenheim ammuttiin sellutehtaan konttorirakennuksen portaille hieman kello 10 jälkeen aamulla 1. syyskuuta 1906. Edellisenä syksynä tehtaalta irtisanottu 27-vuotias työmies August Friari oli odottanut häntä konttorin vieressä sijaitsevalla tehtaan portilla jo aamukahdeksasta. Björkenheimin saavuttua Friari vaihtoi hänen kanssaan muutaman sanan ja ojensi tälle kirjeen. Björkenheimin avatessa kirjettä Friari ampui häntä Browning-pistoolilla ensin rintaan ja sen jälkeen vielä useita laukauksia ylävartaloon ja päähän. Björkenheim kuoli välittömästi. Friari puolestaan ilmoitti porttivahdille menevänsä kotiin, josta poliisi hänet hieman myöhemmin pidätti.


title: Bengt Magnus Robert Björkenheim

text: Friari asui pienessä asunnossa noin puolen kilometrin päässä tehtaalta. Samassa mökissä asuivat myös hänen Kaukaan rullatehtaalla työskennellyt äitinsä sekä 16-vuotias veli Johannes, joka oli töissä lappeenrantalaisessa valimossa. Hän oli itse aktiivisesti mukana työväenliikkeen toiminnassa. Friari oli jo keväällä 1905 kolmen muun työmiehen tavoin saanut lyhyen vankeustuomion Voikkaan paperitehtaalla järjestetyn lakon yhteydessä tapahtuneista levottomuuksista. ja syksyn 1905 suurlakon aikana hän osallistui jokaiseen seudulla järjestettyyn joukkokokoukseen. Lakon päätyttyä Friari oli mukana Tampereella järjestetyssä SDP:n ylimääräisessä puoluekokouksessa, mutta ei kuitenkaan ilmoittanut poissaolostaan työnantajalle, minkä vuoksi Friari irtisanottiin ja tilalle palkattiin toinen työntekijä. Björkenheim ei useista pyynnöistä huolimatta suostunut ottamaan Friaria enää takaisin tehtaalle.


title: Bengt Magnus Robert Björkenheim

text: Erottamisensa jälkeen hän työskenteli kahdella eri sahalla, kunnes sai kesäkuussa 1906 paikan Imatralla toimivan Tainionkosken sellutehtaan verstaalta. Friari kuitenkin irtisanottiin jo neljän päivän kuluttua, ja syyksi ilmoitettiin Kaukaan tehtaalta saapunut Bengt Björkenheimin kirje, jossa hänet kehotettiin erottamaan. Paperiteollisuuden työnantajilla oli tuolloin käytössään salainen "musta kirja", jonne merkittiin hankalina pidettyjä työtekijöitä. Björkenheim oli tiettävästi lisännyt luetteloon Friarin nimen. Hänet oli erotettu lakkoilun vuoksi Voikkaan tehtaalta keväällä 1905 ja myöhemmin saman vuoden aikana vielä Lahdessa toimineelta Pallaksen rullatehtaalta, kun sinne oli saapunut tietö Friarin osallistumisesta Voikkaan lakkoon. Myös Kaukaan tehtaalla oli Björkenheimin murhaa edeltäneenä talvena ollut työtaisteluja, ja hän oli joutunut työntekijöiden epäsuosioon. Vaatimuksiin oli kuulunut muun muassa 11 tunnin pituisen työpäivän lyhentäminen sekä palkankorotukset. Björkenheim taas oli uhkaillut laajoilla irtisanomisilla. Työväenlehdet katsoivat hänen lisäksi rikkoneen työntekijöiden oikeuksia, muun muassa puuttumalla heidän kokoontumisvapauksiinsa.


title: Bengt Magnus Robert Björkenheim

text: Murhan jälkeen poliisi teki laajoja tutkimuksia, joissa kuulusteltiin yli sataa henkilöä. Viranomaiset pyrkivät selvittämään, olivatko paikallinen työväenyhdistys, punakaarti tai työläisaktivistit sekaantuneet murhaan. Joidenkin väitteiden mukaan tarkoituksena olisi Björkenheimin lisäksi ollut ampua myös tehtaan isännöitsijä Julius Polin, joka oli aikaisemmin saanut runsaasti erilaisia uhkauksia. Tutkimuksissa kävi kuitenkin ilmi, ettei kenelläkään muulla ollut mitään tekemistä murhan kanssa. Pidätyksensä jälkeen Friarin kerrottiin sanoneen, ettei hän katsonut tehneensä mitään väärin, vaan oli pelkästään kostanut kokemansa epäoikeudenmukaisuuden. Lisäksi Friari ilmoitti häntä haastatelleelle lehtimiehelle, että vastaavaa tulee tapahtumaan lähikuukausien aikana vielä lisää. Myöhemmin lokakuussa hänet tuomittiin elinkautiseen vankeusrangaistukseen.


title: The Girl Who Sees Smells

text: The Girl Who Sees Smells (kansainvälinen nimi, suom. "Tyttö, joka näkee hajuja", alun perin ) on televisioyhtiö SBS:n esittämä eteläkorealainen TV-sarja. Sen päärooleissa ovat Park Yoo-chun, Shin Se-kyung ja Namgung Min.


title: María Mercedes

text: María Mercedes on meksikolainen televisioyhtiö Televisa:n esittämä TV-sarja. Sen päärooleissa ovat Thalía, Arturo Peniche ja Carmen Salinas.


title: HMS Warspite (1884)

text: HMS Warspite oli Britannian kuninkaallisen laivaston vuonna 1884 vesillelaskettu Imperieuse-luokan 1. luokan panssariristeilijä.


title: HMS Warspite (1884)

text: Alus tilattiin Chathamin telakalta ja sen köli laskettiin 25. lokakuuta 1881. Alus laskettiin vesille vuonna 1884 ja se otettiin palvelukseen vuonna 1886.


title: HMS Warspite (1884)

text: Alus oli Tyynenmeren aseman lippulaivana vuosina 1890-1893, minkä jälkeen se oli Queenstownin vartiolaivana vuoteen 1896. Vuodet 1896-1902 alus oli jälleen Tyynenmeren aseman lippulaivana.


title: HMS Warspite (1884)

text: Alus saapui Plymouthiin 28. toukokuuta ja se poistettiin palveluksesta 1. heinäkuuta Chathamissa. Alus myytiin romutettavaksi 4. huhtikuuta 1905.


title: Itsehallintoalue

text: Itsehallintoalue (jota kutsutaan autonomiseksi alueeksi, autonimiseksi entiteetiksi , autonimiseksi yksiköksi, autonimiseksi osaksi tai autonimiseksi territorioksi) on maan hallinnollinen alue tai riippuvainen alue, jolla on jonkinasteinen itsehallinto tai autonomia ulkoisesta hallinnosta. Tyypillisesti itsehallintoalue on joko maantieteellisesti erillinen muusta maasta tai sen väestö on vähemmistön kuuluva ryhmä. Desentralisaatio on keino, jolla kansallinen hallitus pyrkii lisäämään demokraattista osallistumista tai hallinnollista tehokkuutta tai purkamaan sisäisiä konflikteja. Maat joissa on itsehallintoalueita voivat olla federaatioita, liittovaltioita tai konfederaatioita. Itsehallintoalueet voidaan jakaa alueellisiin autonomioihin, osa-alueisiin, alueellisiin autonomioihin ja paikallisiin autonomioihin.


title: HMS Warspite (1807)

text: HMS Warspite oli Kuninkaallisen laivaston vuonna 1807 vesillelaskettu Colossus-luokan 74-tykkinen kolmannen luokan linjalaiva.


title: HMS Warspite (1807)

text: Alus tilattiin 13. tammikuuta 1798 Pembroken telakalta. Sen köli laskettiin 3. joulukuuta 1805 ja alus laskettiin vesille 16. marraskuuta 1807.


title: HMS Warspite (1807)

text: Alus osallistui Napoleonin sotiin vuosina 1807-1810 tukien Portugalissa olevia maavoimia. Vuonna 1810 alus osallistui Toulonin saartoon, minkä jälkeen se siirrettiin Kanaalin laivastoon suojaamaan meriliikennettä sekä häiritsemään Ranskan ja Yhdysvaltain kauppaa. Vuoden 1813 alussa valtasi muutaman aluksen kuten yhdysvaltalaisen Philadelphiaan alkoholijuomia ja silkkuä kuljettaneen kuunarin. Kesäkuussa 1814 alus oli Pohjois-Amerikan ja Länsi-Intian asemalla kuljettaen täydennysjoukkoja Quebeciin.


title: HMS Warspite (1807)

text: Alus poistettiin palveluksesta 1815 ja se palautettiin palvelukseen 1817 76-tykkisenä aluksena. Samalla aluksen perän muotoa oli muutettu. Alus lähti 1825 Portsmouthista vieden kontra-amiraali Philip Woodehousen Länsi-Intian aseman uudeksi komentajaksi. Alus kiersi maapallon 1826-1827 päällikkönään William Parker ollen samalla ensimmäinen New South Walesissa vieraillut laivaston linjalaiva.


title: HMS Warspite (1807)

text: Alus kuljetti Kreikan tasavallan presidentin kreivi Capo d'Istrian eri paikkoihin itäisellä Välimerellä samalla kun alus valvoi Navarinoa, Modonia ja Coronia yhdessä Ranskan ja Venäjän keisarikunnan laivastojen kanssa. Vuonna 1831 alus oli Etelä-Amerikan asemalla Rio de Janeirossa kontra-amiraali Sir Thomas Bakerin lippulaivana päällikkönään Charles Talbot.


title: HMS Warspite (1807)

text: Alus muutettiin 1840 yksikantiseksi 50-tykkiseksi fregatiksi, minkä jälkeen se palveli Kotilaivastossa. Alus vieraili Yhdysvalloissa 1842, minkä jälkeen se taisteli merirosvoja vastaan Välimerellä. Se muun muassa osallistui Xanthuksen suun valvontaan vuonna 1844. Alus poistettiin palveluksesta 1846.


title: HMS Warspite (1807)

text: Vuonna 1862 alus lainattiin Marine Societylle poikien koululaivaksi, jolloin se ankkuroitiin Thamesiin Woolwichin ja Charltonin väliin. Aluksella koulutettiin noin 150 poikaa kerrallaan kymmenen kuukauden kursseilla, joissa annettiin perustiedot meripalvelukseen. Alus tuhoutui tulipalossa tammikuussa 1876. Hylky myytiin McArthur and Companylle 2. helmikuuta.


title: MyHeritage

text: MyHeritage on israelilainen netissä ja mobiilina toimiva sukututkimusalusta, jolla on ohjelmistotuotteita ja palveluja. Alustan käyttäjät voivat muiden ominaisuuksien lisäksi luoda sukupuita, ladata ja selata valokuvia sekä tehdä hakuja 9 miljardista historiallisesta tiedosta. Vuodesta 2018 lähtien palvelulla on ollut 42 kielen tuki ja sillä on n. 92 miljoonaa käyttäjää eri puolilla maailmaa. Vuonna 2016 MyHeritage lanseerasi geneettisen testauksen palvelun nimeltä MyHeritage DNA. Tammikuussa 2017 MyHeritage ilmoitti sivustollaan olevan yli 35 miljoonaa sukupuuta. Yhtiön pääkonttori sijaitsee Or Yehudassa, Israelissa sivukonttorit ovat Tel Avivissa, Lehissä, Utahissa, Kiovassa, Ukrainassa ja Burbankissa, Kaliforniassa.


title: MyHeritage

text: Gilad Japhet (joka on edelleen yhtiön toimitusjohtaja), perusti MyHeritagen vuonna 2003. Japhet käynnisti yrityksen olohuoneestaan käsin Bnei Atarotin kylässä. Yhtiön pääkonttori sijaitsi pitkän aikaa perheen maatalossa Bnei Atarotissa. Alkuaikoina MyHeritage oli lähes kokonaan omarahoitteinen. Vuodesta 2005 lähtien yhtiötä ovat rahoittaneet bisnesenkelit. He vaihtoivat yritysmallin täysin ilmaisesta freemiumiin.


title: MyHeritage

text: Alussa MyHeritage edellytti käyttäjiä lataamaan sukututkimustiedot tietokoneohjelmasta nettiin. Tietoja voitiin katsella, mutta niitä ei voinut muuttaa. Vuonna 2006 MyHeritage esitteli uusia ominaisuuksia ml. kasvojentunnistusohjelmiston, joka tunnisti kasvonpiirteet valokuvatietokannasta henkilöiden linkittämiseksi toisiinsa. Joulukuussa 2006 yhtiö hankki Pearl Street Softwaren, joka oli 160 miljoonaa profiilia sisältävän sukupuuohjelmiston (Family Tree Legends) sekä 400 miljoonaa julkista tietoa käsittävän alasivuston (GenCircles) luoja.


title: MyHeritage

text: Vuoteen 2007 mennessä MyHeritagessa oli 150,000 sukupuuta, 180 miljoonaa henkilöprofiilia, 100 miljoonaa valokuvaa ja 17.2 miljoonaa käyttäjää maailmanlaajuisesti. Palvelun sai 17 kielellä. Yhtiö alkoi myös tarjota uutta nettipohjaista ominaisuutta, jonka avulla käyttäjät voivat ladata sukututkimustietoja suoraan MyHeritage-sivustolle. MyHeritage oli myös saanut 9 miljoonaa dollaria sijoituksina, mistä puolet tuli Accelilta.


title: MyHeritage

text: Vuonna 2008 MyHeritage nosti 15 miljoonaa dollaria investointiryhmältä, johon kuului Index Ventures ja Accel. Siihen aikaan sivusto oli kasvanut 260 miljoonaan henkilöprofiliin, 25 miljoonaan käyttäjään, 230 miljoonaan valokuvaan ja 25 tuettuun kieleen. Pian rahoituksen varmistuttua MyHeritage osti Kindon, UK-taustaisen sukupuiden rakennuspalvelun. Vuonna 2009 yhtiö julkaisi uuden version ilmaisesta sukututkimusohjelmistosta, Family Tree Builderistä, joka sisälsi mahdollisuuden synkronoida tiedot tietokoneohjelman ja nettisivun välillä.


title: MyHeritage

text: Vuonna 2010 yhtiö osti saksalais-taustaisen OSN Groupin, sukupuusivustojen verkoston, jolla oli nimissään seitsemän sukututkimussivustoa. OSN-verkoston sivuja olivat mm. Verwandt.de Saksassa, Moikrewni.pl in Puolassa ja Dynastree.com Yhdysvalloissa. Kaupan yhteydessä MyHeritage sai useita uusia ominaisuuksia (ml. vaakuna-ohjelman, sukupuiden yhdistämisen sekä option mobiilisovelluksiin) ja yhteensä 540 miljoonaa henkilöprofiilia, 47 miljoonaa aktiivikäyttäjää sekä 13 miljoonaa sukupuuta. Vuonna 2011, MyHeritagen ostettua puolalaistaustaisen Bliscy.pl-sukututkimussivuston, luvut kasvoivat 760 miljoonaan henkilöprofiiliin ja 56 miljoonaan käyttäjään.


title: MyHeritage

text: Muut vuoden 2011 hankinnat olivat hollantilainen perheverkosto Zooof; BackupMyTree, varmuuskopiointipalvelu, joka oli suunniteltu suojaamaan jopa 9 teratavua tietokoneella olevaa sukuhistoriatietoa; ja FamilyLink, sukuhistorian sisältösivujen kehittäjä ja suuren historiallisten tietojen tietokannan omistaja (WorldVitalRecords.com, joka sisälsi väestönlaskenta-, syntymä-, kuolin- ja avioliittotietojen rinnalla historiallisten sanomalehtien arkiston). Vuoden 2011 loppuun mennessä MyHeritagella oli 60 miljoonaa käyttäjää, 900 miljoonaa henkilöprofiilia, 21 miljoonaa sukupuuta ja se oli saatavissa 38 eri kielellä. Yhtiö myös julkaisi ensimmäisen version mobiilisovelluksestaan iOS ja Android laitteille.


title: MyHeritage

text: Vuonna 2012, MyHeritage ohitti miljardin henkilöprofiilin rajan ja lanseerasi useita uusia ominaisuuksia mm. SuperSearchin, miljardien historiallisten tietojen hakukoneen ja Record Matching teknologian, joka automaattisesti vertaa MyHeritagen historiallisia tietoja sivustolla oleviin profiileihin sekä antaa hälyksen käyttäjälle kun hänen sukupuussaan olevalle sukulaiselle löytyy osuma.


title: MyHeritage

text: Marraskuussa 2012 MyHeritage osti yhden tärkeimmän kilpailijansa, Geni.comin. Yhtiö piti kaikki Genin työntekijät ja operoi yritystä erillisenä tuotemerkkinä Los Angelesista, Kaliforniassa. David Sacksin vuonna 2007 perustama Geni on sukututkimussivusto, jonka tavoitteena on "koko maailman käsittävän sukupuun luominen." Hankinta lisäsi 7 miljoonaa uutta käyttäjää MyHeritageen, nostaen jäsenten kokonaismäärän 72 miljoonaan. Samaan aikaan MyHeritagella oli 27 miljoonaa sukupuuta ja 1.5 miljardia henkilöprofiilia ja se oli saatavana 40 kielellä. Genin hankinnan lisäksi MyHeritage myös nosti 25 miljoonaa dollaria sijottajarenkaalta, jota johti Bessemer Venture Partners.


title: MyHeritage

text: Vuonna 2013 MyHeritage aloitti strategisen kumppanuuden FamilySearchin kanssa, antaen luvan käyttää MyHeritage-teknologioita, jotta FamilySearch-käyttäjien olisi helpompi löytää esivanhempansa. Sopimuksen solmimisen aikaan MyHeritagella oli 75 miljoonaa rekisteröitynyttä käyttäjää ja 1.6 miljardia henkilöprofiilia. Yhtiö myös sai pääsyn kaikkiin Yhdysvaltojen väestönlaskentatietoihin vuodesta 1790 vuoteen 1940. Huhtikuussa 2013 MyHeritage julkaisi Family Tree Builder 7.0 version, joka sisälsi uusia ominaisuuksia kuten synkronointi, Unicode ja Record Matches. MyHeritage esitteli myös Record Detective nettiominaisuuden, joka automaattisesti tekee kytkentöjä erilaisten historiallisten tietojen välillä.


title: MyHeritage

text: Vuonna 2014 MyHeritage ilmoitti kumppanuuksista ja yhteistyöstä useiden yhtiöiden ja yritysten kanssa. Helmikuussa 2014 yhtiö solmi kumppanuuden BillionGravesin kanssa tavoitteena digitoida ja dokumentoida hautoja ja hautausmaita maailmanlaajuisesti. Lokakuussa 2014 MyHeritage aloitti yhteistyön DNA-palveluyrityksen 23andMen kanssa tarjotakseen MyHeritagen käyttäjille mahdollisuuden henkilökohtaiseen DNA-testaukseen. Saman vuoden lokakuussa, yhtiö ryhtyi yhteistyöhön EBSCO Information Services kanssa myöntääkseen opetusalalla oleville institutioille (kirjastot, yliopistot, jne.) vapaan pääsyn MyHeritagen historiallisten tietojen tietokantaan. Joulukuussa 2014 MyHeritage sai aikaan sopimuksen Danish National Archivesin kanssa hakemiston laatimisesta vuosien 1646-1930 väestönlaskenta- ja seurakuntatietoihin (yhteensä noin 120 miljoonaa tietoa). Yhtiö myös ohitti 5 miljardin historiallisen tiedon määrän tietokannassaan vuonna 2014 ja lanseerasi Instant Discoveries ominaisuuden, jonka avulla käyttäjät voivat lisätä kokonaisia sukuhaaroja puuhunsa yhdellä kertaa.


title: MyHeritage

text: Vuonna 2015 MyHeritage saavutti 6.3 miljardin historiallisen tiedon rajan, 80 miljoonaa rekisteröitynyttä käyttäjää ja saatavuuden 42 kielellä. Se myös julkaisi Global Name Translation teknologian, joka automaattisesti kääntää nimiä eri kielistä ja tehostaa esivanhempien etsintää.


title: MyHeritage

text: Maaliskuussa 2016 MyHeritagen työntekijät tallensivat syrjäisten heimojen sukujen historiaa Highland-alueella, Papua-Uudessa-Guineassa.


title: MyHeritage

text: Elokuussa 2017 ilmoitettiin yritysostosta, jolla MyHeritage hankki Millenia Corp.:n, sen Legacy Family Tree -ohjelmiston ja Legacy -webinaarit ohjelman.


title: MyHeritage

text: MyHeritage-sivustolla tapahtui 27.10.2017 tietovuoto. Vuoto paljastui 4.6.2018. Palvelusta kaapattiin 92,3 miljoonan käyttäjän tietoja, muun muassa salasanoja. Yrityksen mukaan salasanat ovat salattuja, eikä niitä ole voinut käyttää murtautumiseen, mutta kaikki salasanat kuitenkin kuoletetaan. Sivustolla on noin puoli miljoonaa suomalaista käyttäjää.


title: MyHeritage

text: Syyskuussa 2018 MyHeritage ilmoitti tulleensa valituksi vuoden 2019 Eurovision laulukilpailujen pääsponsoriksi.  Yritys kertoi myös, että historiallisten tietojen määrä tietokannassa on saavuttanut 9 miljardin rajan.


title: MyHeritage

text: 2018 Yaniv Ehrlich, MyHeritagen tiedetiimin johtaja, sai mediahuomiota rakentamalla 13 miljoonan ihmisen sukupuun Geni.com -tietokannasta.


title: MyHeritage

text: MyHeritagen tuotteet ja palvelut löytyvät netistä, mobiilista ja ladattavana ohjelmistona. Yrityksen kotisivu MyHeritage.fi, toimii freemium yritysmallilla. Rekisteröityminen, sukupuun rakentamisen aloittaminen ja osumien saaminen on ilmaista. Nettisivusto tarjoaa otteita historiallisista tiedoista ja sanomalehdistä tai toisista sukupuista, mutta näiden dokumenttien koko version lukemiseen tai sukulaisuuden vahvistamiseen täytyy käyttäjällä olla maksettu tilaus. Lisäksi vain maksaneet käyttäjät voivat ottaa yhteyttä muihin jäseniin. Maksullisten tilausten/sivustosopimusten hinnat vaihtelevat niiden laajuuden mukaan.  Käyttäjä voi halutessaan lopettaa palvelun ja poistaa puunsa omalta sivustoltaan käsin milloin vain.


title: MyHeritage

text: MyHeritage online-tietokanta sisältää 9 miljardia historiallista tietoa, johon sisältyy väestönlaskenta-, syntymä-, avioliitto-, kuolin-, asepalvelus- ja maahanmuuttotietoja historiallisten sanomalehtien lisäksi.  SuperSearch ™-hakukoneen avulla käyttäjät voivat tehdä hakuja kaikista sivuston historiallisista tiedoista etsiessään mahdollisia sukunsa jäseniä. Käyttäjä voi myös ladata sukupuuhunsa valokuvia. MyHeritagen mobiilisovellus on saatavilla iOS ja Android laitteisiin tarjoten joukon samankaltaisia ominaisuuksia ml. mahdollisuuden katsoa ja muokata sukupuuta, tutkia historiallisia tietokantoja sekä ottaa valokuvia ja jakaa niitä.


title: MyHeritage

text: MyHeritage käyttää perhehistorian tutkimisessa useita eri teknologioita osumien löytämiseksi. Niitä ovat Smart Matching, Record Matching, Record Detective, Instant Discoveries, Global Name Translation ja Search Connect. Smart Matchingiä käytetään muodostamaan ristiviittaus yhden käyttäjän sukupuusta kaikkien muiden käyttäjien puihin. Ominaisuuden ansiosta käyttäjät voivat hyödyntää toisten käyttäjien tietoja mahdollisista sukulaisistaan. Record Matching on samantapainen paitsi, että se hakee osumia ja vertaa sukupuita historiallisiin tietoihin muiden sukupuiden asemesta.


title: MyHeritage

text: Record Detective on teknologia, joka linkittää toisiinsa liittyviä historiallisia tietoja yhdestä rekisteristä saatujen tietojen pohjalta. Se myös käyttää olemassa olevia sukupuita ja tekee kytkentöjä tietojen välille (esimerkiksi kuolintodistus ja avioliittolupa). Instant Discoveries on ominaisuus, joka vertaa käyttäjän sukupuuta muihin sukupuihin ja rekistereihin sekä näyttää välittömästi suuren määrän näistä lähteistä löytyneitä, sukuun liittyviä tietoja pakattuna kokonaiseksi uudeksi sukuhaaraksi jonka käyttäjä voi lisätä puuhunsa. Global Name Translation antaa käyttäjän tehdä haun sukulaisesta haluamallaan kielellä, mutta saa tuloksena historiallisia dokumentteja, joissa sukulaisen nimi esiintyy jollain muulla kielellä.


title: MyHeritage

text: Search Connect on ominaisuus, jonka MyHeritage julkaisi marraskuussa 2015. Ominaisuus indeksoi haut niiden metatietojen mukaan; päivämäärät, paikkakunnat, sukulaiset jne., ja näyttää ne hakutuloksissa, kun joku muu tekee samanlaisen haun. Ominaisuuden ansiosta samanlaisen haun tehneillä käyttäjillä on mahdollisuus ottaa yhteyttä toisiinsa yhteistyön merkeissä.


title: MyHeritage

text: Family Tree Builder on ilmaiseksi ladattava ohjelmisto, jonka avulla käyttäjä voi rakentaa sukupuun, ladata valokuvia, katsella kaavioita ja tilastoja sekä paljon muuta. Ohjelmiston lataaminen on ilmaista, mutta kuten MyHeritage-nettisivustokin, se käyttää freemium mallia siten, että käyttäjät voivat ostaa Premium-, PremiumPlus- tai Complete-sopimuksen saadakseen lisäominaisuuksia. Nykyinen ohjelmistoversio on Family Tree Builder 8.0


title: MyHeritage

text: MyHeritage DNA on MyHeritagen vuonna 2016 lanseeraama geneettinen testauspalvelu.  Testi tehdään kotitestauspakkauksen avulla pyyhkäisemällä posken sisäpintaa pakkauksen mukana tulevalla näytteenottopuikolla. Tulokset tarjoavat sekä DNA-osumia että arvion eri etnisyyksien prosenttiosuuksista tutkitussa geeniperimässä.


title: MyHeritage

text: Vuonna 2018 yritys tarjosi DNA Quest nimiseen pro bono-projektiin osallistuville, lapsena adoptoiduille ilmaiseksi 15 000 DNA-pakkausta biologisten perheiden yhdistämiseksi.


title: MyHeritage

text: Vuonna 2013 Globes valitsi MyHeritagen lupaavimmaksi Israelilaiseksi startup-yritykseksi vuosille 2013–2014. Yritys rankattin ensimmäiseksi 4800 mahdollisesta startup-yrityksestä. Samana vuonna myös Deloitte rankkasi MyHeritagen kymmenen nopeimmin kasvavan yrityksen joukkoon Euroopasta, Lähi-idästä ja Afrikasta (EMEA) Deloitte Fast 500 listalle.


title: Mutalampi (Ikaalinen)

text: Mutalampi on Pirkanmaalla Ikaalisissa Leppäsjärvellä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Mutalampi on osa Poltinjoen-Leppäsjärven aluetta.


title: Mutalampi (Ikaalinen)

text: Lammen pituus on 200 metriä, leveys 100 metriä ja sen pinta-ala on 1,3 hehtaaria. Se sijaitsee Leppäsjärven ja Parkanonjärven välissä aivan Ikaalisten ja Parkanon välisellä rajalla. Lampeen laskee kaksi suo-ojaa ja sen oma laskuoja kulkee 800 metriä ennen laskemistaan Leppäsjärven Aureperään. Rantaviivan pituus on 500 metriä. Lampi on autio eikä sinne johda tietä. Lyhyt metsäautotie ohittaa lammen sadan metrin päästä ja kaupunkien välinen raja kulkee 50 metrin päästä ohi.


title: Vatavesi

text: Vatavesi on Pirkanmaalla Parkanossa Yliskylässä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Vatavesi on osa Poltinjoen-Leppäsjärven aluetta.


title: Vatavesi

text: Järven pituus on 800 metriä, leveys 200 metriä ja sen pinta-ala on 10 hehtaaria. Se sijaitsee kilometrin verran pohjoiseen Leppäsjärvestä ja Parkanonjärvestä pari kilometriä itään. Järvi jää Vatavedenkankaan ja Välikankaan väliin. Välikangas erottaa sen viereisestä Karhujärvestä. Järveen laskee kymmenen suo-ojaa pienialaisilta soilta ja sen laskuoja lähtee sen eteläpäästä. Se kulkee kilometrin matkan eteläiseen suuntaa ennen kuin se yhtyy Karhujärven laskuojaan. Oja laskee Leppäsjärven pohjoispäähän. Rantaviivan pituus on 1,8 kilometriä. Rannat ovat pääosin suota, mutta molempiin kovanmaan rantoihin on rakennettu kolme vapaa-ajan asuntoa. Niille johtaa tiet Parkanon Yliskylästä.


title: Worlds Apart (Conquestin albumi)

text: Worlds Apart on suomalaisen Conquest-yhtyeen esikoisalbumi, joka julkaistiin vuonna 1999 levymerkillä Elements Music.


title: Karhujärvi (Parkano)

text: Karhujärvi on Pirkanmaalla Parkanossa Yliskylässä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Karhujärvi on osa Poltinjoen-Leppäsjärven aluetta.


title: Karhujärvi (Parkano)

text: Järven pituus on 850 metriä, leveys 100 metriä ja sen pinta-ala on 6,5 hehtaaria. Se sijaitsee pari kilometriä pohjoiseen Leppäsjärvestä ja lähes kolme kilometriä Parkanonjärvestä. Vieressä sijaitsee toinen saman kokoinen Vatavesi. Järvi on syntynyt maastossa sijaitsevaan pitkään painaumaan. Järveen laskee kaksi suo-ojaa kahdelta suurelta ojitetulta suolta. Sen laskuoja lähtee järven eteläpäästä ja se laskee Leppäsjärven pohjoispäähän. Laskuojaan yhtyy oikealta puolelta Vataveden laskuoja. Rantaviivan pituus on 1,8 kilometriä ja ne ovat paikoin jyrkkiäkin. Järvi on autio eikä sinne johda teitä.


title: Karhujärvi (Parkano)

text: Järven vedenlaatua on tutkittu ainakin kerran tammikuussa 1994. Päällysvedessä liuenneen hapen määrä oli 5,4–8,0 mg/l (milligramma litrassa) ja hapen kylläisyysaste on noin 41%–56%. Humuksen määrä aiheuttaa alusvedessä happikatoa etenkin talvella. Mittauksessa happea oli alusvedessä 0 mg/l eli se oli hapeton. Hapettomuus liuottaa pohjasta ravinteita veteen. Kokonaistypen pitoisuus vaihteli päällysveden 530–590 μg/l ja oli alusvedessä 900 μg/l (mikrogrammaa litrassa). Kokonaisfosfori oli vastaavasti 22–37 μg/l ja alusvedessä 100 μg/l. Veden happamuustaso eli pH vaihteli järvessä 5,0–5,5 välillä. Pinnalla veden näkösyvyys on 0,8 metriä. Sameusluku oli päällysvede 0,5–0,7 FNU, mutta alusvedessä 5,1 FNU.


title: Worlds Apart

text: Worlds Apart tarkoittaa muun muassa seuraavia asioita:


title: Rudens Turku

text: Rudens Turku (s. 1978 Tirana) on albanialais-saksalainen viulisti, joka on levyttänyt vuodesta 2001 lähtien puolen tusinaa kamarimusiikkialbumia muun muassa pianistien Olaf Dressler, Milana Cherniawska ja Oliver Schnyder sekä sellistien Wen-Sinn Yang ja Alban Gerhardt kanssa.


title: Rudens Turku

text: Albaniasta 14-vuotiaana Saksaan muuttanut Turku opiskeli Münchenin musiikki- ja teatterikorkeakoulussa Ana Chumachencon johdolla ja suoritti diplomin 2004.


title: Rudens Turku

text: Turku on toiminut itävaltalaisen Stanbergerin musiikkipäivien, italialaisen Solonghellon musiikkifestivaalin sekä saksalaisen Tegernseer Musikbegegnungen -tapahtuman taiteellisena johtajana.


title: WFIRST

text: WFIRST eli Wide-Field Infrared Survey Telescope on kehitteillä oleva Nasan avaruusteleskooppi. Alkuperäinen hahmotelma WFIRSTistä tehtiin jo vuosina 2011-12, mutta virallisesti hanke aloitettiin alkuvuodesta 2016. Laukaisu on tarkoitus olla 2020-luvun puolivälissä. Nasa pitää WFIRSTiä seuraavana suurena askeleena avaruusteleskoopeille vuonna 2018 laukaistavan James Webb -avaruusteleskoopin jälkeen.


title: WFIRST

text: WFIRSTin päätarkoituksena ovat pimeään energiaan liittyvät kartoitukset sekä eksoplaneettojen havainnointi. Teleskoopin kokonaisbudjetti on yli 2 miljardia euroa. Sen koronagrafilla on tarkoitus saada himmeitä, mutta suoria kuvia kaukaisista kaasuplaneetoista ja planeetoista.